ΓΑΤΟΣ ΜΕ ΠΕΤΑΛΑ gatospetala.blogspot.com: 5/4/2012\nΤο φάντασμα της δεκαετίας του 1930 στοιχειώνει την ευρωπαϊκή περιφέρεια....\nΔεν έχουν περάσει πολλές μέρες από τότε που ο Γάλλος πρόεδρος Νικολά Σαρκοζί και ο Ιταλός ομόλογός του Μάριο Μόντι μιλούσαν για την … άνοιξη που έρχεται. Προφανώς όχι, δεν έλεγαν για την άνοδο της θερμοκρασίας μετά από έναν όντως άγριο χειμώνα, αλλά για την Ευρωζώνη που κατά τον Σαρκοζί «είχε γυρίσει σελίδα» και κατά τον Μόντι «είχε τα χειρότερα πίσω της». Να όμως που η άνοδος των σπρεντ των ισπανικών και...\nαπό χτες και των ιταλικών ομολόγων τους διαψεύδει. Ενώ αντίθετα δικαιώνει τον Ρίτσαρντ Κου, επικεφαλής οικονομολόγο της Νομούρα, που πριν λίγες μέρες στο Οικονομικό Φόρουμ του Αμπροσέτι, προκάλεσε τη χλεύη των Ευρωπαίων συναδέλφών του με τις αιρετικές θέσεις του.\nΝίκος Φιλιππίδης05/04/2012 | 19:01Τελευταία Ενημέρωση: 19:01 05/04/2012\nΣτην αποκάλυψη ότι οι Έλληνες που έχουν χρήματα στην Ελβετία τα μεταφέρουν σε φορολογικούς παραδείσους που δε συνεργάζονται με τη χώρα μας προχώρησε στη Βουλή ο υπουργός Οικονομικών, Φίλιππος Σαχινίδης.\nΑπό τα στοιχεία που παρουσίασε προκύπτει μείωση των φορολογικών εσόδων από τις αποταμιεύσεις Ελλήνων στην Ελβετία τη διετία 2008-2009, λόγω της μεταφοράς χρημάτων σε χώρες που θεωρούνται φορολογικοί παράδεισοι.\nΔιευκολύνσεις για την επιστροφή ΦΠΑ στους αγρότες ειδικού καθεστώτος\nΚαι με υποβολή των αιτήσεων επιστροφής στη Δ.Ο.Υ. φορολογίας εισοδήματος του αγρότη ή στη Δ.Ο.Υ. της περιοχής όπου βρίσκεται η έδρα της συνεταιριστικής οργάνωσης θα γίνεται η επιστροφή ΦΠΑ στους αγρότες του ειδικού καθεστώτος για το έτος 2012.\nΑ. ΣΑΜΑΡΑΣ: Η ΕΛΛΑΔΑ ΔΕΝ ΕΙΝΑΙ ΜΙΑ ΧΑΜΕΝΗ ΥΠΟΘΕΣΗ\nΤη βεβαιότητά του ότι η ελληνική οικονομία μπορί να ανακάμψει από την κρίση, με την προώθηση και εφαρμογή πολιτικών που δεν προκαλούν ύφεση δηλώνει ο πρόεδρος της ΝΔ Αντώνης Σαμαράς με άρθρο του στην αμερικανική...\nοικονομική εφημερίδα Wall Street Journal. «Είμαι απολύτως βέβαιος ότι η Ελλάδα δεν είναι μια χαμένη υπόθεση. Η Ελλάδα δεν είναι απώλεια. Είναι κέρδος» επισημαίνει χαρακτηριστικά ο Αντώνης Σαμαράς. Ο πρόεδρος της ΝΔ δεσμεύεται να εφαρμόσει τις μεταρρυθμίσεις, οι οποίες έχουν ήδη καθυστερήσει, σημειώνει ωστόσο ότι για να γίνει κάτι τέτοιο, χρειάζεται η βοήθεια και η κατανόηση των Ευρωπαίων εταίρων. «Χρειάστηκαν 30 χρόνια επιπόλαιων δημοσίων δαπανών για να φέρουν τη χώρα σε χρέος 120% του ΑΕΠ. Δύο χρόνια αυστηρής λιτότητας που έφεραν το χρέος στο 168% του ΑΕΠ. Προφανώς το φάρμακο δεν λειτούργησε» αναφέρει χαρακτηριστικά. Ο κ. Σαμαράς αναγνωρίζει ότι οι Έλληνες πρέπει να προσαρμοστούν, αλλά διερωτάται ποια χώρα μπορεί να χάσει τόσα πολλά σε τόσο λίγο χρόνο. «Ποια δημοκρατία μπορεί να αντέξει τόσο σοβαρό σοκ με τόσο φτωχά αποτελέσματα;» τονίζει. «Πόσο ανταγωνιστική μπορεί να είναι μια οικονομία όταν οι φορολογικοί συντελεστές είναι διπλάσια αυτών των γειτόνων τους και πολύ υψηλότεροι του μέσου όρου των εμπορικών εταίρων τους; Στα προηγούμενα δύο χρόνια το κόστος εργασίας στην Ελλάδα υποχώρησε άνω του 15% ενόσω το φορολογικό βάρος αυξήθηκε κατά 50%, και το ενεργειακό κόστος αυξήθηκε κατά 450%, και δεν υπάρχει πλέον ρευστότητα στην αγορά. Ακόμη κι αν μπορούσες να κάνεις τους ανθρώπους να δουλεύουν τζάμπα, κανείς δεν θα τους προσλάμβανε σε τέτοιο περιβάλλον» υπογραμμίζει.\nΑν έβγαινε από το ευρώ η Ελλάδα θα εξαθλιωνόταν χειρότερα\nΣυνέντευξη του Γκρέγκορ Γκίζι στην Ξενια Kουναλακη πως δημοσιεύθηκε στην εφημερίδα ΚΑΘΗΜΕΡΙΝΗ την Πέμπτη 5 Απριλίου 2012.\n«Ισχύει ότι αυτοκτόνησε κάποιος σήμερα;», ρωτάει κουνώντας το κεφάλι απογοητευμένος ο Γκρέγκορ Γκίζι, ηγετικό στέλεχος του Κόμματος της Αριστεράς στη Γερμανία, ο οποίος ως μεταρρυθμιστής στην πρώην ανατολική Γερμανία είχε διαδραματίσει καταλυτικό ρόλο στην κατάρρευση του καθεστώτος του Εριχ Χόνεκερ το 1989. «Πήγα μια βόλτα στην περιοχή του κέντρου της Αθήνας και είδα πολλούς άστεγους. Οι κάτοικοι του Παρισιού και της Φρανκφούρτης και της Κολωνίας θα σας πουν ότι γνωρίζουν αυτήν την εικόνα. Ναι, αλλά εσείς εδώ δεν είχατε τέτοιου είδους εμπειρίες», λέει.\n«Eίμαι φεμινιστής, ελάτε, καθίστε δίπλα μου, μη φοβόσαστε», λέει περιπαικτικά ο 64χρονος Γερμανός βουλευτής. Είναι φεγγαροπρόσωπος, επικοινωνιακός και δεινός ρήτορας, ήρθε προσκεκλημένος του ΣΥΡΙΖΑ για να μιλήσει στην προχθεσινή εκδήλωση του κόμματος στο γυμναστήριο Αιγάλεω. Εμείς το κόμμα της Αριστεράς, ψηφίσαμε εναντίον της βοήθειας προς την Ελλάδα, εξηγεί, επειδή αυτή «δεν είναι βοήθεια για τους Ελληνες, αλλά αποκλειστικά για τις τράπεζες και τα hedge funds. Aυτή η βοήθεια δίνεται σε συνάρτηση με την περαιτέρω μείωση του κατώτατου μισθού, των συντάξεων, φέτος θα πραγματοποιηθούν άλλες 15.000 απολύσεις δημοσίων υπαλλήλων και μέχρι το 2015 150.000 απολύσεις. Δεν μπορούσαμε να πούμε Ναι σε όλα αυτά, ήμασταν υποχρεωμένοι να πούμε Οχι». Και ποια είναι δηλαδή η λύση, κατά τη γνώμη του; Εξοδος της χώρας από το ευρώ; «Οχι αν έβγαινε από το ευρώ θα ελάμβανε χώρα στην Ελλάδα μια διαδικασία εξαθλίωσης, η οποία ήδη βρίσκεται μερικώς σε εξέλιξη, αλλά σε αυτήν την περίπτωση θα ήταν ακόμη χειρότερη η κατάσταση. Ο κ. Μπομπ Τράα του ΔΝΤ μάς είπε χθες ότι μόνο οι πλούσιοι θέλουν να αποχωρήσει η Ελλάδα από το ευρώ, επειδή έχουν διασφαλίσει τα χρήματά τους σε άλλες χώρες και αν επέστρεφε στη δραχμή η χώρα, θα μπορούσαν να εξαγοράσουν τα πάντα σε πολύ χαμηλές τιμές», τονίζει.\nΘεωρώντας δεδομένο ότι οι ΗΠΑ επίσης επιθυμούν την υπονόμευση του ευρώ, ο κ. Γκίζι τάσσεται λοιπόν ολόψυχα υπέρ της διατήρησης του ευρώ και της παραμονής της Ελλάδας στην Ευρωζώνη. «Κάθε άλλη λύση θα ήταν καταστροφική, όχι μόνο για την Ελλάδα, αλλά και για τις υπόλοιπες χώρες της Ευρώπης», προειδοποιεί. «Πρέπει να φροντίσουμε οι πολίτες να αγαπούν την Ευρώπη. Αυτό όμως θα συμβεί μόνο αν συνδέσουν το ευρωπαϊκό όραμα με την προοπτική της ευημερίας. Αν συνδέσουν το ευρωπαϊκό όραμα με τη συρρίκνωση της δημοκρατίας και την κοινωνική αδικία, πώς είναι δυνατόν να τους αρέσει αυτή η Ευρώπη», αναρωτιέται.\nΠολιτική έναντι αγορών\nΤού υπενθυμίζω ότι ο ΣΥΡΙΖΑ που τον κάλεσε στην Ελλάδα είχε φλερτάρει επί μακρόν με τον ευρωσκεπτικισμό και την επιστροφή στη δραχμή. «Δεν ισχύει αυτό. Μίλησα με τον Αλέξη Τσίπρα και στην ομιλία του ήταν σαφής, ότι επιδίωξη είναι να μείνει η Ελλάδα στο ευρώ», αντιτείνει. «Ε, αυτή είναι κάπως καινούργια θέση, τουλάχιστον με τόση σαφήνεια», λέω. «Οχι», απαντούν κατηγορηματικά οι παριστάμενοι Ελληνες και επιμένουν ότι μια μικρή μειοψηφία, μόλις το 20% (λέγε με Παναγιώτη Λαφαζάνη), υποστήριζε αυτήν τη θέση. Αλλάζω θέμα για να μην τσακωθούμε μεταξύ μας ενώπιόν του κ. Γκίζι.\n«Πρέπει να επανέλθει η πρωτοκαθεδρία των πολιτικών έναντι των αγορών», λέει σε κάποιο σημείο της συνέντευξης για να συνεχίσει: «Εγώ αυτό που προσάπτω στη Μέρκελ και τον Σόιμπλε είναι ότι δεν μάχονται για περιθώρια ελευθερίας. Η συντάκτρια που καλύπτει το Χρηματιστήριο για λογαριασμό της κρατικής τηλεόρασης με ρώτησε τι θα έκανα αν ήμουν καγκελάριος, σε περίπτωση που η Deutsche Bank κινδύνευε με χρεοκοπία. Δεν θα προχωρούσα και εγώ στη διάσωσή της, αφού σε αντίθετη περίπτωση θα κατέρρεε ολόκληρο το χρηματοπιστωτικό σύστημα; Της είπα ότι μάλλον έχει δίκιο και αυτό αποδεικνύει ότι η Deutsche Bank είναι υπερβολικά ισχυρή. Κι εγώ θα ήμουν υποχρεωμένος να κάνω αυτό που υπαγορεύει. Εγώ όμως ονειρεύομαι μια καγκελάριο που θα ορθώσει το ανάστημά της στον επικεφαλής της D.B., τον Ακερμαν και θα του πει: Τέρμα, εγώ θα αποφασίζω στο εξής τι θα γίνεται κι όχι εσύ. Η αλλαγή κυβερνήσεων εδώ και στην Ιταλία ελάχιστη σχέση έχει με τη δημοκρατία. Αυτό θα είναι το νέο ευρωπαϊκό οικοδόμημα; Να στείλουμε δηλαδή τη Μέρκελ σπίτι της και να εισάγουμε μερικούς τραπεζίτες από τις ΗΠΑ;», ρωτάει ρητορικά.\nΔάνεια από την ΕΚΤ\nΕνα σχέδιο Μάρσαλ για την Ελλάδα θα πρέπει, κατά τη γνώμη του, να περιλαμβάνει αυστηρή ρύθμιση των αγορών, τον περιορισμό της επιρροής των τραπεζών και τέλος θα πρέπει να διασφαλιστεί ότι η ΕΚΤ θα δίνει απευθείας πιστώσεις σε χώρες, όπως η Ελλάδα, η Ιταλία, η Ισπανία, η Ιρλανδία και η Πορτογαλία και όχι μέσω ιδιωτικών τραπεζών. «Η ΕΚΤ, μια κρατική τράπεζα, που ανήκει σε όλους τους Ευρωπαίους φορολογούμενους, διέθεσε ρευστότητα 1 τρισ. ευρώ -σκεφτείτε αυτό το αστρονομικό ποσό- στις ιδιωτικές τράπεζες τον Δεκέμβριο και τον Φεβρουάριο με επιτόκιο μόλις 1% για 3 χρόνια. Και αυτές οι ίδιες τράπεζες δανείζουν την Ελλάδα με επιτόκιο τουλάχιστον 4%. Γιατί να μη γίνεται αυτό απευθείας;», εκτιμά.\nΤο ολοστρόγγυλο πρόσωπό του, που χαμογελάει ακατάπαυστα, συννεφιάζει μόνο όταν τον ρωτάω για τη σχέση του με τη μυστική αστυνομία της ανατολικής Γερμανίας, τη Στάζι. Η υπόθεση ξαναήρθε στο φως της δημοσιότητας την Κυριακή με αφορμή δημοσίευμα της εφημερίδας Welt. Σε αυτό αναφέρεται πως μία συνέντευξη που είχε δώσει το 1998 ο Γκίζι στο (δυτικογερμανικό) περιοδικό Der Spiegel και την οποία ο ίδιος παρουσίαζε ως μία από τις αντιστασιακές του περγαμηνές, ήταν τελικά σε συνεννόηση με το καθεστώς του Εριχ Χόνεκερ. «Δεν πρόκειται να λογοδοτήσω στη Welt», λέει και συμπληρώνει: Θέλω πρώτα να λάβω γνώση του εγγράφου, το οποίο επικαλείται η εφημερίδα, λέει, εμφανώς εκνευρισμένος. Είχατε όμως μια στιχομυθία με τον νέο πρόεδρο της χώρας, Γιόακιμ Γκάουκ (σ.σ. υπεύθυνο για την επεξεργασία των φακέλων της Στάζι). «Ναι, πέρασε από μπροστά μου μετά την εκλογή του και του είπα, Πρέπει τώρα να συνηθίσετε στην ιδέα ότι θα είστε και δικός μου πρόεδρος. Και μου απάντησε, Ναι, είναι μια προοπτική, με την οποία πρέπει να εξοικειωθώ σιγά σιγά», διηγείται σκασμένος στα γέλια.\nΓιαννιτσά: Eγκαίνια-έναρξη λειτουργίας Κοινωνικού Παντοπωλείου ΙΜ Εδέσσης\nκλικ για μεγέθυνσηΤην Κυριακή των Βαΐων στις 11.30 π.μ. ο Σεβασμιώτατος Μητροπολίτης Εδέσσης, Πέλλης και Αλμωπίας κ. ΙΩΗΛ θα εγκαινιάσει το Κοινωνικό Παντοπωλείο της Ιεράς Μητροπόλεως στα Γιαννιτσά (Α΄ πάροδος Χατζηδημητρίου, έναντι ηρώου Χρ. Χατζηδημητρίου).\nΉδη η Επιτροπή Κοινωνικού Παντοπωλείου της Ιεράς Μητροπόλεως σε συνεργασία με τους υπευθύνους των Φιλοπτώχων όλων των Ενοριών των Γιαννιτσών προχώρησε στην κατάρτιση καταλόγου δικαιούχων, ενώπαρέπεμψε τις υπόλοιπες αιτήσεις σε επανεξέταση, ώστε να είναι δυνατή η ενσωμάτωσή τους σε περίπτωση αυξήσεως των δυνατοτήτων παροχών του Παντοπωλείου.\nΟ αριθμός των δικαιούχων, οι οποίοι προκρίθηκαν λόγω αυξημένων αναγκών σε σχέση με τους άλλους αιτούντες, πλησιάζει τους 150, ενώ το Παντοπωλείο υπολογίζεται ότι θα διαθέτει σε αυτούς μηνιαίως προϊόντα συνολικής αξίας 7.000 € περίπου. Ήδη βρίσκεται σε εξέλιξη η ενημέρωση των δικαιούχων, προκειμένου να αρχίσουν να προσέρχονται στον χώρο του Παντοπωλείου από την ημερομηνία έναρξης της λειτουργίας του.\nΗ λειτουργία του Παντοπωλείου για τους δικαιούχους θα αρχίσει την Μεγάλη Εβδομάδα,από την Μ. Δευτέρα (9/4) έως και την Μ. Πέμπτη, κατά τις ώρες 09.30 έως 14.00.\nΥπάρχει πολύ μεγάλη σύγχυση στη χώρα μας σχετικά με το τι σημαίνει αγορά. Οι αριστερές δυνάμεις νομίζουν ότι η αγορά είναι κάποιοι που πατούν κουμπιά και κάνουν ό,τι θέλουν. Κάποιοι άλλοι νομίζουν ότι η αγορά είναι η Goldman Sachs. Και υπάρχουν και αυτοί που νομίζουν ότι η αγορά αποτελείται από τους λεγόμενους κεφαλαιοκράτες.\nΤίποτα από όλα αυτά δεν είναι αληθές.\nΣτην πιο απλή μορφή, η αγορά θα μπορούσε να χαρακτηριστεί από δυο πράγματα.\n1. Τους θεσμούς και νόμους που έχει το κάθε κράτος που διέπουν τις εμπορικές συναλλαγές μεταξύ αντισυμβαλλόμενων\n2. Το μηχανισμό που διέπει τι αντίποινα θα έχουν αυτοί που δεν τηρούν τα συμφωνηθέντα στις μεταξύ τους εμπορικές συναλλαγές.\nΑρκεί ένα κράτος να έχει τα δυο παραπάνω και δεν χρειάζεται σχεδόν τίποτα άλλο για να έχει μια υγιής αγορά.\nΣτον πιο πάνω ορισμό, στον πρώτο όρο μπορούμε να πούμε ότι ανήκει το νομοθετικό πλαίσιο του εμπορικού δικαίου, τον τρόπο με τον οποίον κάποιος μπορεί να συστήσει ένα νομικό πρόσωπο και κατά πόσο οι διαδικασίες είναι τέτοιες ώστε να μην παρεμποδίζεται η επιχειρηματικότητα.\nΤο δεύτερο κομμάτι έχε να κάνει με το νομικό και δικαστικό πλαίσιο που θα επιβάλλει τις συμφωνίες μεταξύ των αντισυμβαλλόμενων.\nΤο βασικό πρόβλημα στην Ελλάδα, που ελάχιστοι αντιλαμβάνονται, είναι ότι ούτε σωστούς κανόνες έχουμε (που να διέπουν τις σχέσεις μεταξύ εμπορικών αντισυμβαλλόμενων) ούτε νομικό πλαίσιο τέτοιο, που να επιβάλει κυρώσεις σε αυτούς που δεν τηρούν τα συμφωνηθέντα.\nΝόμους βέβαια έχουμε, αλλά είτε δεν τηρούνται, ή είναι λάθος ή απαρχαιωμένοι. Δικαστήρια επίσης έχουμε, αλλά η δικαιοσύνη πρέπει να σερβίρεται ωμή. Δεν έχει κανένα νόημα να κάνω αγωγή εναντίον κάποιου και αυτή να εκδικαστεί ύστερα από 7 χρόνια.\nΟ πρόεδρος της Βουλγαρίας πρόσφατα είπε το εξής:\n“Η Βουλγαρία έχει το ένα τρίτο του εργατικού κόστους της Ελλάδος, αλλά δεν προσελκύει ούτε η Βουλγαρία μεγάλες επενδύσεις. Όλες οι μεγάλες επενδύσεις πάνε στην Γερμανία.”\nΟ λόγος για αυτό είναι απλός. Όπως η Ελλάδα έτσι και η Βουλγαρία έχει πολύ μεγάλη διαφθορά. Μάλιστα σύμφωνα με τονPerceptions Index 2011, η Ελλάδα είναι Νο 80 και η Βουλγαρία 86.\nΌταν δεν μπορεί να λειτουργήσει σωστά η αγορά, όταν δηλαδή δεν λειτουργούν σωστά οι θεσμοί που διέπουν τους κανόνες μεταξύ αντισυμβαλλόμενων και όταν δεν λειτουργεί σωστά το νομικό πλαίσιο έτσι ώστε να αποδοθεί η δικαιοσύνη, τότε δεν λειτουργεί η αγορά.\nΚαι όταν δεν λειτουργεί η αγορά, οι σοβαρές πολυεθνικές εταιρείες και οι μεγάλοι επενδυτές δεν εμπλέκονται.\nΜπορεί βέβαια να έρθουν επενδυτές από κάποια άλλη υποανάπτυκτη χώρα (που γνωρίζουν πως λειτουργεί κάποιος σε ένα διεφθαρμένο περιβάλλον), μπορεί να επενδύσουν οι διαπλεκόμενοι που έχουν τους πολιτικούς στο τσεπάκι τους και μπορεί να αποπειραθούν να κάνουν δουλειές και ορισμένοι ψιλικατζήδες, που έχουν πρόσβαση στον πολιτικό προσωπικό, αλλά μην περιμένετε να έρθει να στήσει κάποιο ερευνητικό κέντρο η Oracle ή να στήσει παραγωγική μονάδα η Apple.\nΩς εκ τούτου, αν ήταν στο χέρι μου, το μοναδικό πράγμα που θα έκανα, αν είχα την νομοθετική δύναμη να το κάνω, είναι να αναμορφώσω τους νόμους και τα δικαστήρια στην χώρα μας πριν κάνω το οτιδήποτε.\nΜάλιστα, αν θα μπορούσε η επομένη βουλή να μην περάσει κανέναν νόμο και να έχει σαν αποκλειστική μέριμνα να κωδικοποιήσει την νομοθεσία και τίποτα άλλο, θα είναι ό,τι καλύτερο θα μπορούσε να γίνει.\nΔεν υπάρχει μαγική συνταγή για ανάπτυξη. Έχουμε πει ότι απλά ρίχνοντας λεφτά στην αγορά θα έχει μόνο πρόσκαιρα οφέλη. Αλλά όσον αφορά την συνταγή για να έχεις μια σωστή αγορά, με σκοπό να επενδύσει ο ιδιωτικός τομέας και να προσελκύσει επενδύσεις (που θα δημιουργήσει θέσεις εργασίας πλούτο κτλ), αυτό μπορεί να γίνει μόνο με σωστούς θεσμούς και τίποτα άλλο.\nΦ. Σαχινίδης: Μεταφέρουν χρήματα σε φορολογικούς ...\nΔιευκολύνσεις για την επιστροφή ΦΠΑ στους αγρότες ...\nΑν έβγαινε από το ευρώ η Ελλάδα θα εξαθλιωνόταν χε...\nΓιαννιτσά: Eγκαίνια-έναρξη λειτουργίας Κοινωνικού ...


Γκούινεθ Πάλτροου: Γιόρτασε τα 48α γενέθλιά της γυμνή (ΦΩΤΟ) - TheCaller\nΗ «αποκαλυπτική» ανάρτηση της Γκούινεθ Πάλτροου.\nΈλενα Ακρίτα: Αυτή είναι δημοσιογραφία κι όχι οι υπέρκομψες, οι πανέμορφοι και οι εντυπωσιακοί κοιλιακοί τους\nΠανικό προκάλεσε η Γκουίνεθ Πάλτροου στους 7,3 followers της στο Instagram καθώς η 48χρονη ηθοποιός από την Αυστραλία έκανε μια «αποκαλυπτική» ανάρτηση, ποζάροντας γυμνή και καλύπτοντας τα επίμαχα σημεία με τα χέρια με αφορμή τα γενέθλιά της.\n«Σήμερα φοράω μόνο το “κοστούμι” των γενεθλίων μου. Σας ευχαριστώ για τις ευχές σας» έγραψε η Πάλτροου φροντίζοντας να διαφημίσει και την ιστοσελίδα της: Ευχαριστώ και το goop για αυτή τη φοβερή κρέμα σώματος που μου επιτρέπει να σκέφτομαι ότι μπορώ ακόμα να ποζάρω χωρίς τα ρούχα μου.\nΣύμφωνα με το Guinness World Records, για να πιάσει επταψήφιο αριθμό χρειάστηκαν 4 ώρες και 44 λεπτά την Πέμπτη. Τον περασμένο Οκτώβριο, η Τζένιφερ Ανιστον είχε καταρρίψει το συγκεκριμένο ρεκόρ σε 5 ώρες και 16 λεπτά


Γυναικεία Παπούτσια | Προσφορές |Αγορά Online - FASHIONROOM.GR\nΓυναικεία παπούτσια, το απόλυτο φετίχ της γυναικείας γκαρνταρόμπας θα το βρεις στο FashionRoom! Γόβες, μπότες, σανδάλια και ψηλοτάκουνα είναι must-have για κάθε γυναίκα. Ανακάλυψε τις τελευταίες τάσεις σε γυναικεία παπούτσια και απόκτησε τα σε προνομιακές τιμές στο FashionRoom\nBLACK VERNIS SABRINA PUMPS\nNUDE VERNIS PUMPS\nΣτο e-shop μας φροντίζουμε συνεχώς να ψάχνουμε τις νέες τάσεις και να σου τις προσφέρουμε πριν από όλους! Μία τεράστια συλλογή από γυναικεία παπούτσια κάθε είδους και εποχής, η οποία ανανεώνεται κάθε μέρα με νέες hot αφίξεις που ξεχωρίζουν!\nΤα must-have sneakers!\nΤα γυναικεία sneakers είναι ίσως τα μοναδικά παπούτσια που δε γνωρίζουν εποχή! Από τον χειμώνα, που μπορείς να τα συνδυάσεις με τζιν, κολάν και φούτερ, μέχρι το καλοκαίρι που μπορείς να τα συνδυάσεις με αέρινα girly φορέματα και καυτά τζιν shorts! Η αλήθεια είναι πως όσα κι αν έχουμε ποτέ δε θα είναι αρκετά! Άλλο ζευγάρι για το γυμναστήριο, άλλο για την βόλτα στην πόλη, άλλο για τις εκδρομές στη φύση… Στο e-shop μας θα βρεις σχέδια, από τα πιο κλασικά λευκά sneakers, μέχρι με λεοπάρ prints, φουντίστες, ακόμη και κοσμήματα! Ανακάλυψε τα όλα!\nSexy μπότες και μποτάκια!\nΟι γυναικείες μπότες και τα μποτάκια είναι η εύκολη λύση για τις χειμερινές εμφανίσεις σου! Σε κρατάνε ζεστή αλλά παράλληλα στιλάτη! Πολλά χρώματα, πολλά σχέδια και ακόμη περισσότεροι συνδυασμοί! Με τακούνι ή φλατ, over-the-knee ή ankle boots, αρβυλάκια ή ψηλοτάκουνα, δερμάτινα ή καστόρινα, τα έχουμε Όλα! Δες όλη μας τη συλλογή και βρες το ζευγάρι που αναζητάς!\nΠέδιλα και πλατφόρμες για το καλοκαίρι!\nSexy πέδιλα και άνετες πλατφόρμες, για looks που ξεχωρίζουν από το πρωί μέχρι το βράδυ! Το καλοκαίρι έχουμε τόσες επιλογές για τα ρούχα μας που χρειαζόμαστε άλλες τόσες και για τα παπούτσια μας! Αποχρώσεις σε nude, μαύρο και λευκό αποτελούν κλασικές επιλογές που δε φεύγουν ποτέ από τη μόδα, ενώ φέτος έχουν κάνει την εμφάνιση τους και τα μεταλλικά, τα fluo και τα έντονα χρώματα, όπως το κίτρινο! Πέδιλα στιλέτο ή με χοντρό τακούνι, πλατφόρμες με ψάθα ή φελό, τα έχουμε όλα στο e-shop μας! Μένει μόνο να τα ανακαλύψεις!\nΑν υπάρχει ένα μόνο είδος από γυναικεία παπούτσια που δε πρέπει να λείπει από καμια γυναικεία ντουλάπα, αυτό είναι οι γόβες! Έχουν κάνει την εμφάνιση τους εδώ και αμέτρητα χρόνια, δε παύουν ποτέ να είναι στη μόδα και λατρεύονται από όλες τις γυναίκες! Όποιο κι αν είναι το στυλ σου, σίγουρα υπάρχει και το κατάλληλο ζευγάρι γόβες για να αποκτήσεις! Αν προτιμάς τις έντονες και sexy γραμμές, δεν έχεις παρά να διαλέξεις μία γόβα στιλέτο! Αν από την άλλη είσαι του πιο αθλητικού στυλ, ένα ζευγάρι γόβες με χαμηλό χοντρό τακούνι για έξτρα ισορροπία είναι ό,τι πρέπει για σένα! Αν η δουλειά σου απαιτεί να φοράς γόβες, μπορείς να επιλέξεις ένα ζευγάρι με μέτριο ύψος για να μη σε κουράζει! Το ακόμη καλύτερο είναι ότι δεν έχεις περιορισμό στα χρώματα. Μαύρες, κόκκινες, μπλε, nude, ακόμη και κίτρινες, mint και φούξια! Όλα τα χρώματα παίζουν, όπως και όλα τα prints!\nSlippers & Flip-flops!\nΕίτε για μέσα στο σπίτι, είτε για την παραλία είτε για μία χαλαρή βόλτα, οι παντόφλες μπορούν να σε σώσουν! Σαγιονάρες, slippers και sliders, στα πιο fun σχέδια και prints! Η άνεση και το στυλ θα είναι κυριολεκτικά στα πόδια σου!\nΤα γυναικεία παπούτσια είναι πραγματικά φετίχ για τις περισσότερες από εμάς! Γιατί όσα και αν έχεις δεν είναι αρκετά… πάνω που λες πως πλέον έχεις τα πάντα…τσουπ! Ακόμα ένα ζευγάρι παπούτσια – έρωτας με την πρώτη ματιά! Πώς να τους αντισταθείς; Πρέπει να τα αποκτήσεις! Στο FashionRoom θα βρεις σίγουρα πολλά τέτοια ζευγάρια! Ανακάλυψε όλη μας τη συλλογή σήμερα!


Αντετοκούνμπο: Διέκοψαν τη συνεργασία με τον Αλέξανδρο Κοψιάλη – Alpha Πάτρας\nΒρίσκεστε σε:Αρχική»Σπορ»Αντετοκούνμπο: Διέκοψαν τη συνεργασία με τον Αλέξανδρο Κοψιάλη\nΤα αδέλφια Αντετοκούνμπο ανακοίνωσαν με ανάρτησή τους στα social media ότι διακόπτουν τη συνεργασία τους με τον Αλέξανδρο Κοψιάλη. Όπως είναι γνωστό ο Γιάννης και τα αδέλφια του μαζί με τον γνωστό influencer ήταν οι “διοργανωτές” του μεγαλύτερου giveaway στην ιστορία του ελληνικού instagram με έπαθλο ένα επιπλωμένο σπίτι αξίας 100.000 ευρώ με θέα την Ακρόπολη.\nΠλέον ο διαδικτυακός διαγωνισμός είναι αποκλειστική ευθύνη των Αντετοκούνμπο, όπως αναφέρουν και στην ανάρτησή τους: “Aπό εδώ και στο εξής το giveaway για το σπίτι στην Αθήνα είναι αποκλειστικά υπόθεση των Antetokounbros. Οι ως τώρα συμμετοχές θα παραμείνουν ενεργές, Θα σας ενημερώσουμε σύντομα για τον τρόπο συμμετοχής στον διαγωνισμό μέσα από τις πλατφόρμες μας και για την ημερομηνία της κλήρωσης. Να είστε όλοι καλά! Καλή επιτυχία!”.\nΗ κίνηση αυτή έγινε μετά τη θύελλα αντιδράσεων κατά του Αλέξανδρου Κοψιάλη στο Twitter.\nΌλα ξεκίνησαν με το βίντεο που ανέβασε στα social media, στο οποίο ανέφερε ότι ο Δημήτρης Φιντιρίκος δεν είχε καμία σχέση με την υπόθεση βιασμού της 24χρονης Γεωργίας Μπίκα σε σουίτα πολυτελούς ξενοδοχείου στη Θεσσαλονίκη. “Από τις 27 Δεκεμβρίου έως τις 5 Ιανουαρίου έλειπε στο Άμπου Ντάμπι με τη μητέρα και την κοπέλα του», είχε πει ο Αλέξανδρος Κοψιάλης, ο οποίος είχε επίσης υπογραμμίσει ότι ο Φιντιρίκος ουδεμία σχέση έχει με τη διαρροή του ροζ βίντεο της Ιωάννας Τούνη.\nΣτη συνέχεια τα πράγματα έγιναν ακόμη χειρότερα για τον γνωστό influencer. Συγκεκριμένα χρήστες του Twitter, «ανακάλυψαν» πως ο Αλέξανδρος Κοψιάλης έκανε like σε πολλά ομοφοβικά και απολύτως ακραία σχόλια κατά του Ηλία Γκιώνη, του ακτιβιστή, ο οποίος έκανε γνωστή στο πανελλήνιο την υπόθεση βιασμού της 24χρονης στην Θεσσαλονίκη.\nΚοψιάλης: Μπλέχτηκα άδικα σε όλο αυτό\nΟ Αλέξανδρος Κοψιάλης ανήρτησε ένα βίντεο στον προσωπικό του λογαριασμό στο Instagram, στο οποίο υποστηρίζει ότι το όνομά του μπλέχτηκε άδικα.\n«Καλησπέρα σε όλους, όπως είδατε την ευθύνη για τον διαγωνισμό για το σπίτι την έχουν αποκλειστικά οι Antetokounbros και κανένας άλλος. Τώρα οι συμμετοχές που έχουν γίνει από το προφίλ μου μετράνε κανονικά και η κλήρωση θα γίνει την ημερομηνία που έχει οριστεί κάτω από τη λεζάντα. Όλο αυτό γίνεται με απεριόριστο σεβασμό σε μια οικογένεια που μας έχει κάνει υπερήφανους σε ολόκληρο τον κόσμο και ντρέπομαι ειλικρινά που χρειάστηκε να βγω να εξηγήσω κάτι τέτοιο, διότι το όνομα των παιδιών, το οποίο δεν φταίει σε τίποτα, βρέθηκε να τουιτάρει δίπλα από τις λέξεις όπως βιασμός και Θεσσαλονίκη. Και επειδή όλο αυτό γίνεται, επειδή το όνομα μου μπλέχτηκε αδίκως μέσα σε όλο αυτό, πήραμε από κοινού την απόφαση ο διαγωνισμός να συνεχίσει κανονικά αποκλειστικά από το προφίλ των παιδιών».\nΠροηγούμενο άρθροΟλυμπιακός: Διασωληνωμένος με κορονοϊό ο Βασίλης Μποτίνος\nΕπόμενο άρθρο Super League: Πρόστιμο 8.500 ευρώ στον Παναθηναϊκό για το ματς με τον Ολυμπιακό


Έγκλειστες ψυχές | Αυγή\nΔύο μονόλογοι όπως οι δύο όψεις των πραγμάτων, οι δύο όψεις της ανθρώπινης κατάστασης\nΔύο σπαρακτικοί αυτοτελείς μονόλογοι απαρτίζουν το ολιγοσέλιδο βιβλίο της Μαρίας Εμ. Μαραγκουδάκη με τον χαρακτηριστικό τίτλο «Διπλή όψη» και υπότιτλο «Η Κάρμεν φορούσε μαύρα / Ο Άλλος εν λευκώ». Δύο μονόλογοι όπως οι δύο όψεις των πραγμάτων, οι δύο όψεις της ανθρώπινης κατάστασης, οι δύο όψεις ενός κατακερματισμένου, αβοήθητου μέσα στην απόγνωσή του εαυτού, που παλεύει για μια ανάσα ζωής. Αυτή την εντύπωση αφήνουν οι δύο συμπληρωματικοί ήρωες, οι δύο ήρωες που μοιάζουν σαν να είναι επινόηση ο ένας του άλλου, της Μαραγκουδάκη: πως παλεύουν για μια ανάσα ζωής, όντας οι ίδιοι μόνο μνήμη πια, αναπολώντας ένα παρελθόν χαμένο για πάντα. Αυτό το παρελθόν που έστρωσε τον δρόμο για τη φρίκη του παρόντος, που δημιούργησε τον σημερινό κόσμο των σκιών. Δεν αναλύουν, ούτε εξηγούν, δεν στέκονται κριτικοί απέναντι στα πράγματα, κάνουν την αναδρομή σκαλίζοντας τις πληγές, από μια νοσηρή, λες, αίσθηση, που δεν τους αφήνει να ησυχάσουν, που τους οδηγεί όλο και πιο πίσω, όλο και πιο βαθιά, να σκάβουν ανηλεώς, δίχως σταματημό, δίχως ανάσα, παλεύοντας μόνο γι’ αυτήν.\nΠροσπαθώντας, αν γίνεται, όσο γίνεται, να αποτινάξουν από πάνω τους την ερήμωση και τη μοναξιά. Μια μοναξιά που μοιάζει να τους έχει κυριεύσει. Αυτούς και ό,τι άλλο τους περιβάλλει. Μια μοναξιά καθολική. Ένα δωμάτιο μέσα στο οποίο δεν μπαίνει το φως του ήλιου, από όπου έχουν πετάξει το κλειδί, μια φυλακή που μέσα της άρχισαν αλλά και τελειώνουν τα πάντα. Η κινητικότητα και η όποια δράση είναι καταστάσεις του μυαλού. «Είμαι μπροστά στον καθρέφτη, κοιτάζω, αλλά δεν ειμ’ εγώ. Είναι σαν να βλέπω τις σκέψεις μου εκεί μέσα, όχι εμένα» λέει η Κάρμεν του πρώτου μέρους, που έχει απεκδυθεί την πονεμένη Σταυρούλα, αλλά που δεν μπόρεσε να βρει τη γαλήνη φορώντας τα φανταχτερά ρούχα της Κάρμεν. «Υπάρχει μια ψυχική διάθεση που πάντα με ωθούσε να εγκαταλείψω τα πάντα» λέει ο Χ.Π. του δεύτερου μέρους, με τον ασθματικό ξέφρενο παραληρηματικό ρυθμό που οδηγεί τις σκέψεις του. Όμως δεν έχουν τόση σημασία τα επιμέρους χαρακτηριστικά των ηρώων. Αυτό που τους ενώνει είναι μεγαλύτερο. Τους ενώνει η σπαρακτική υπαρξιακή κραυγή που προσπαθεί να δώσει απαντήσεις, ξέροντας εκ των προτέρων πως το παιχνίδι είναι οριστικά χαμένο, για το αν υπάρχει κάποιο νόημα σε όλα αυτά, για το αν ο αμείλικτος χρόνος αφήνει κάτι όρθιο ή συμπαρασύρει τα πάντα, ιδίως την ομορφιά, σε ένα παιχνίδι με βέβαιο τέλος. Σε ένα παιχνίδι θανάτου. «Κάθε μέρα πεθαίνουμε με δόσεις, χιλιάδες κύτταρά μας πεθαίνουν, και ό,τι πέθανε, πάει, πέθανε».\nΗ Μαραγκουδάκη επιλέγει τη μορφή του θεατρικού μονολόγου, τον οποίο άνετα μπορούμε να φανταστούμε στη σκηνή, με εμβόλιμα ποιητικά κομμάτια, που, στο δεύτερο κυρίως μέρος, με την επαναληπτικότητά τους, δημιουργούν μια ασφυκτική ατμόσφαιρα εγκλεισμού. Με μεγάλη διεισδυτικότητα, ως γνώστης και ανατόμος της ανθρώπινης ψυχής, δημιουργεί πορτρέτα ανθρώπων μεγάλης έντασης και λεπτών ψυχολογικών αποχρώσεων, που πείθουν λόγω της εσωτερικότητάς τους. Με γλώσσα στιβαρή, κοφτερή, τολμηρή, με ωραίο ρυθμό και εναλλαγές, δίχως να έχει ανάγκη από πλουμίδια αλλά, αντιθέτως, με σοκαριστική ευθύτητα και γυμνότητα, δεν φοβάται να πει τα πράγματα με το όνομά τους και να χρωματίσει με χρώματα πικρά, τρομακτικά, τις διαβαθμίσεις και τα όρια της απελπισίας.\nΜαρία Εμ. Μαραγκουδάκη, «Διπλή όψη»\n“Η Κάρμεν φορούσε μαύρα / Ο Άλλος εν λευκώ”


Αρχική σελίδαmediaΤηλεθεάτρια προς Δανάη Μπάρκα - «Να προσέχετε σας παρακαλώ πως λετε τα θέματα»\nΧρήστος Παναγούλης 9/30/2020 09:21:00 π.μ.\nΑντιδράσεις προκάλεσε ένα θέμα που προβλήθηκε στην εκπομπή «Πάμε Δανάη», σχετικά με τα αυτιστικά παιδιά και το πως μπορούν να ενταχθούν στην κοινωνία. Συγκεκριμένα, μία τηλεθεάτρια της εκπομπής θέλησε να σχολιάσει μέσα από το instagram την ατάκα της Ελιάνας Χρυσικοπούλου ότι «θέλουμε, δεν θέλουμε θα πρέπει να συνυπάρχουμε με αυτά τα άτομα».\nΗ Χρυσικοπούλου το έκανε αυτό;;;;;;; Όχι ο Γιώργος Λιάγκας;; Ούτε ο Δημήτρης Παπανώτας;;;;;;; Μπράβο ωραία τηλεόραση Δανάη!\n30 Σεπτεμβρίου 2020 - 5:21 μ.μ.


Ούτε εγκατέστησαν, ούτε τοποθετούνται αυτή τη στιγμή κεραίες 5G | Offsite\n07.04.2020 - 06:30\nΤι αναφέρει στην Offsite o Διευθυντής του Τμήματος Ηλεκτρονικών Επικοινωνιών\nΑναστάτωση προκλήθηκε στα κοινωνικά δίκτυα μετά τη δημοσιοποίηση φωτογραφιών που ήθελαν την τοποθέτηση νέων κεραιών. Μάλιστα, αρκετοί ήταν αυτοί που έκαναν λόγο για εγκατάσταση συστημάτων για τεχνολογία 5G.\nH Offsite επικοινώνησε με τον Διευθυντή του Τμήματος Ηλεκτρονικών Επικοινωνιών, Γιώργο Κωμοδρόμο, η οποία και είναι η αρμόδια αρχή που αδειοδοτεί τις ραδιοσυχνότητες ώστε να λειτουργήσουν οι ασύρματες επικοινωνίες (είτε το 2G, είτε 3G, είτε 4G, είτε 5G κ.α.), αναφέροντας πως μέχρι στιγμής δεν έχουν δώσει άδεια για συχνότητες 5G.\nΌπως τόνισε ο κ. Κωμοδρόμος, πρόκειται για παραπληροφόρηση και fake news σχετικά με την εγκατάσταση κεραιών για 5G, επεξηγώντας πως για να δουλέψουν οι κεραίες και τα κινητά χρειάζονται ραδιοσυχνότητες. «Οι παρόχοι δεν έχουν αυτές τις ραδιοσυχνότητες για να λειτουργήσει το 5G, άρα πως λειτουργεί το 5G», διερωτήθηκε ο κ. Κωμοδρόμος.\n«Δεν έχουν αδειοδοτηθεί μέχρι στιγμής οι ραδιοσυχνότητες για να λειτουργήσει οποιοσδήποτε σταθμός με τεχνολογία 5G. Τόσο απλό», ξεκαθάρισε ο Διευθυντής του Τμήματος Ηλεκτρονικών Επικοινωνιών.\n«Αυτό που βλέπουν οι πολίτες είναι ενδεχομένως εργασίες σε υφιστάμενες κεραίες. Με ποιο τρόπο θα αυξηθούν οι ταχύτητες και ο όγκος των δεδομένων, ή πώς τα παιδιά που κάνουν τηλεκπαίδευση και δεν έχουν σταθερή γραμμή θα ενώσουν τον υπολογιστή τους και θα γίνει ασυρματικά; Θα γίνει δια θαύματος;», διερωτήθηκε ο κ. Κωμοδρόμος, τονίζοντας πως ότι βλέπουν οι πολίτες είναι αναβάθμιση των υφιστάμενων υπηρεσιών και τεχνολογιών (2G, 3G και 4G), λόγω της αυξημένης ζήτησης μετά τις τελευταίες εξελίξεις.


.:: Larisa Goal ::. Ανταγωνιστικός ο Απόλλωνας…\nΑνταγωνιστικός ο Απόλλωνας…\nΟ Απόλλων Λάρισας μπορεί να γνώρισε την ήττα με 3-1 από τα Τρίκαλα αλλά μέτρησε τις δυνάμεις του ενόψει των επίσημων αγωνιστικών υποχρεώσεων και έδειξε ιδιαίτερα ανταγωνιστικός σε ένα πολύ δυνατό φιλικό τεστ.\nΜετά από ένα στείρο α΄μέρος, οι Τρικαλινοί άνοιξαν το σκορ στο 61’ όταν ο Συμελίδης εκτέλεσε εύστοχα πέναλτι το οποίο κέρδισε ο ίδιος κάνοντας το 0-1.\nΛίγο αργότερα ο Απόλλωνας, στο 64’, έφερε το παιχνίδι στα ίσα με τον Ράμος και τον Λουκάο να έχει σημαντικές ευκαιρίες για να σκοράρει εκ νέου, έχοντας μάλιστα και δοκάρι στο 73΄.\nΤελικά τα Τρίκαλα πήραν προβάδισμα με κεφαλιά του Γκότοβου στο 84’ μετά από σέντρα του Ηλιάδη ενώ το τελικό 1-3 σημείωσε ο Μαντιανί στις καθυστερήσεις.\nΣέντρα στις 27-28 Οκτωβρίου για τη Football League\nΌπως αποφασίστηκε στο σημερινό Δ.Σ της κατηγορίας, η Football League θα ξεκινήσει το διήμερο 27 και 28 Οκτωβρίου.\nΤο πρωτάθλημα της Football League για τη νέα σεζόν, θα ξεκινήσει στις 27 και 28 Οκτωβρίου, όπως αποφασίστηκε στο σημερινό Δ.Σ.\nΓια την ακρίβεια και παρά το γεγονός ότι κάποιες ομάδες ήθελαν να ξεκινήσει στις 21 του μήνα, αποφασίστηκε να γίνει η έναρξη του μία εβδομάδα αργότερα, μιας και υπήρχε συγκεκριμένος λόγος.\nΟ λόγος είναι ότι η ΕΕΑ αναμένεται να ελέγξει στις 18 του μήνα τα πιστοποιητικά συμμετοχής των ομάδων ενώ πρέπει να διευθετηθούν κάποια διαδικαστικά ζητήματα.\nΑξίζει να σημειωθεί ότι τέτοια εποχή ξεκίνησε και πέρυσι το πρωτάθλημα της Football League.


Ανακοινώσεις - Δημοτική Επιχείρηση Ύδρευσης Αποχέτευσης Σύρου\nΟργάνωση / Στελέχωση\nΚανονισμός δικτύων ύδρευσης και αποχέτευσης\nΣυνδέσεις / Διακοπές παροχής\nΑνακοινώσεις / Διακηρύξεις\nΑνακοινώσεις Γενικής Συνέλευσης ΕΔΕΥΑ 11/2021\nΠροκήρυξη προφορικής πλειοδοτικής δημοπρασίας για την εκποίηση πτυσσόμενης φορητής δεξαμενής - 15 Σεπτεμβρίου 2020\nΑξιολόγηση αιτήσεων υποψηφίου προσωπικού της Δ.Ε.Υ.Α.Σ. (ΣΟΧ 1/2020) - 15 Ιουλίου 2020\nΠΙΝΑΚΑΣ ΤΕ (101)017\nΠΙΝΑΚΑΣ ΤΕ (102)018\nΠΙΝΑΚΑΣ ΔΕ (103)019\nΠρόσκληση εκδήλωσης ενδιαφέροντος για την ανάθεση υπηρεσιών ορκωτών ελεγκτών - λογιστών - 06 Ιουλίου 2020\nΑριθμ. Πρωτ. 1181/2020\nΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ ΑΝΑΘΕΣΗ\nΥΠΗΡΕΣΙΩΝ ΟΡΚΩΤΩΝ ΕΛΕΓΚΤΩΝ – ΛΟΓΙΣΤΩΝ\nΟ Πρόεδρος του Δ.Σ. της Δ.Ε.Υ.Α.Σ. έχοντας υπόψη:\nα. το υπ.αριθμ.πρωτ. 8999/13-02-2018 έγγραφο της Αποκεντρωμένης Διοίκησης Αιγαίου\nβ. το Ν.1069/1980, όπως τροποιήθηκε και ισχύει\nγ. το άρθρο 7 του ν.4483/2017\nδ. την υπ.αριθμ.64/25-05-2020, απόφαση του Δ.Σ. της Δ.Ε.Υ.Α.Σ.\nΠροβαίνει σε πρόσκληση εκδήλωσης ενδιαφέροντος για την παροχή υπηρεσιών Ορκωτού Λογιστή με τους εξής όρους:\n2. Αντικείμενο είναι η διενέργεια του τακτικού διαχειριστικού ελέγχου σύμφωνα με τα λογιστικά πρότυπα για το έτος 2020 της Δ.Ε.Υ.Α. Σύρου, από δύο (2) Ορκωτούς Ελεγκτές-Λογιστές.\n3. Ο τόπος διενέργειας του ελέγχου είναι η έδρα της Δ.Ε.Υ.Α. Σύρου, Θυμάτων Σπερχειού 16 Σύρος.\n4. Το τελικό παραδοτέο αποτέλεσμα του ελέγχου, θα είναι η παράδοση έκθεσης του διαχειριστικού ελέγχου και κλείσιμο σύμφωνα με τα λογιστικά πρότυπα για το έτος 2020, υπογεγραμμένη από τους δύο (2) Ελεγκτές που θα διενεργήσουν τον διαχειριστικό έλεγχο.\n5. Ο προϋπολογισμός της δαπάνης ανέρχεται σε 4.000,00€, συμπεριλαμβανομένου του Φ.Π.Α., για τον έλεγχο και κλείσιμο σύμφωνα με τα λογιστικά πρότυπα για το έτος 2020.\n6.1 Αίτηση στην οποία οι ενδιαφερόμενες Εταιρίες ή Κοινοπραξίες θα αναφέρουν την πρόθεση τους για συμμετοχή στην πρόσκληση εκδήλωσης ενδιαφέροντος, καθώς και τα ονοματεπώνυμα και τους Α.Μ. Σ.Ο.Ε.Λ. των δύο (2) Ορκωτών Λογιστών, που προτείνουν για τη διενέργεια του ελέγχου, οι οποίοι θα πρέπει να έχουν διετή τουλάχιστον εμπειρία σχετική με το αντικείμενο για το οποίο υποβάλλεται η αίτηση.\n6.2 Οικονομική Προσφορά, συμπεριλαμβανομένου του Φ.Π.Α.\n6.3 Βεβαιώσεις εργασιακής εμπειρίας ή και πρόσθετων επαγγελματικών δραστηριοτήτων. Η τήρηση των στοιχειών που αποστέλλονται θα είναι εμπιστευτική.\nΌλα τα παραπάνω δικαιολογητικά θα υποβληθούν μέσα σε σφραγισμένο φάκελο, με την ένδειξη “ΕΚΔΗΛΩΣΗ ΕΝΔΙΑΦΕΡΟΝΤΟΣ ΓΙΑ ΤΗΝ ΑΝΑΘΕΣΗ ΤΩΝ ΥΠΗΡΕΣΙΩΝ ΟΡΚΩΤΟΥ ΛΟΓΙΣΤΗ, ΓΙΑ ΤΗΝ Δ.Ε.Υ.Α. ΣΥΡΟΥ”, πάνω στον οποίο θα αναγράφονται τα στοιχεία της Ελεγκτικής Εταιρίας ή Κοινοπραξίας.\nΟ κλειστός φάκελος θα αποσταλεί ή θα κατατεθεί στην Δ.Ε.Υ.Α. Σύρου στην Ταχυδρομική Διεύθυνση: Θυμάτων Σπερχειού 16, Ερμούπολη ΣΥΡΟΣ έως και την 20/07/2020 και ώρα 12:00 μ.μ. Προσφορές που θα παραληφθούν μετά την παραπάνω προθεσμία θα θεωρηθούν εκπρόθεσμες και δεν θα ληφθούν υπόψη.\nΗ τελική επιλογή θα γίνει ύστερα από αξιολόγηση των δικαιολογητκών και της οικονομικής προσφοράς, από αρμόδια επιτροπή αξιολόγησης προσφορών η οποία θα συσταθεί από το Δ.Σ. της ΔΕΥΑΣ σε επόμενη συνεδριάση και πριν την ημερομηνία κατάθεσης των προσφορών.\n7. Το κριτήριο ανάθεσης προκειμένου να γίνει έλεγχος για την οικονομική διαχείρηση της Δ.Ε.Υ.Α. ΣΥΡΟΥ, θα είναι η χαμηλότερη οικονομική προσφορά.\n8. Η εργασία του παραπάνω ελέγχου θα παρασχεθεί εντός του 2021.\n9. Η τελική απόφαση ανάθεσης του ελέγχου θα ληφθεί από τη Γενική Γραμματεία της Αποκεντρωμένης Διοίκησης Αιγαίου, σύμφωνα με το νόμο.\n10. Μετά την ανάθεση θα υπογραφεί σύμβαση ανάθεσης του ελέγχου με τον ανάδοχο και η πληρωμή θα γίνει αμέσως μετά την παράδοση στην Δ.Ε.Υ.Α. ΣΥΡΟΥ της έκθεσης του ελέγχου και κλείσιμο σύμφωνα με τα λογιστικά πρότυπα για το έτος 2020 και της έκδοσης του σχετικού τιμολογίου.\n11. Η πρόσκληση εκδήλωσης ενδιαφέροντος θα αναρτηθεί στην ιστοσελίδα της Δ.Ε.Υ.Α.Σ. (htpps://deyasyrou.gr) και θα κοινοποιηθεί στο Σώμα Ορκωτών Λογιστών με μήνυμα ηλεκτρονικού ταχυδρομείου στη διεύθυνση: info@soel.gr\nΟ Πρόεδρος του Δ.Σ. της Δ.Ε.Υ.Α.Σ.\nΑνακοίνωση υπ.αριθμ. ΣΟΧ 1/2020 - 30 Ιουνίου 2020\nΑΝΑΚΟΙΝΩΣΗ υπ.αριθμ. ΣΟΧ 1/2020 – Δείτε την εδώ\nΠΑΡΑΡΤΗΜΑ ΑΝΑΚΟΙΝΩΣΕΩΝ ΣΟΧ – Δείτε το εδώ\nΔελτίο τύπου Δ.Ε.Υ.Α. Σύρου - 23 Μαρτίου 2020\nΔελτίο τύπου Ε.Δ.Ε.Υ.Α. - 23 Μαρτίου 2020\nΔελτίο τύπου για μέτρα πρόληψης και εξόφληση λογαριασμών - 16 Μαρτίου 2020\nΕρμούπολη, 16 Μαρτίου 2020\nΣτα πλαίσια πρόληψης και σε ευθυγράμμιση με τις τελευταίες εξελίξεις για τη διασφάλιση της Δημόσιας Υγείας η ΔΕΥΑΣ εφαρμόζει όλα τα προληπτικά μέτρα στα γραφεία και στους χώρους εξυπηρέτησης πελατών της δημοτικής επιχείρησης.\nΚαθημερινή καθαριότητα και τακτική απολύμανση σε όλους τους χώρους των γραφείων της ΔΕΥΑΣ\nΠιστή εφαρμογή μέτρων ατομικής υγιεινής κατά την είσοδο στα γραφεία της ΔΕΥΑΣ (απολύμανση χεριών με αντισηπτικό)\nΈλεγχος της ροής του αριθμού των πελατών που εισέρχονται στα γραφεία της ΔΕΥΑΣ για τις συναλλαγές τους, μέχρι τρία άτομα και σε απόσταση δύο μέτρων μεταξύ τους .\nΑναστέλλουμε από σήμερα και μέχρι νεωτέρας, την ημερομηνία λήξης σε όλους τους λογαριασμούς ύδρευσης και ταυτόχρονα την επιβάρυνση προσαυξήσεων λόγω εκπρόθεσμης εξόφλησής τους.\nΑναστέλλουμε μέχρι νεωτέρας, τις διακοπές νερού λόγω εκπρόθεσμων οφειλών.\nΠροτρέπουμε τους καταναλωτές μας για τη δική τους ασφάλεια και τη καλύτερη εξυπηρέτησή τους να προτιμούν τη διενέργεια των συναλλαγών τους μέσω Web Banking – ΔΙΑΣ ή με κατάθεση στον λογαριασμό της ΔΕΥΑΣ: Εθνική Τράπεζα με ΙΒΑΝ: GR7801104690000046950500069, αναγράφοντας τον αριθμό υδρομέτρου και τον υπόχρεο του λογαριασμού.\nΓια την υποβολή ερωτημάτων και κάθε πρόσθετη πληροφορία, μπορείτε να επικοινωνείτε στα τηλ. 22810 84687 και 87929 και το email: info@deyasyrou.gr.\nΣε κάθε περίπτωση επαναξιολογούμε την κατάσταση που διαμορφώνεται, με βάση τις εξελίξεις και θα σας ενημερώσουμε σχετικά για την παύση ή τη λήψη τυχόν πρόσθετων μέτρων.\nΑπό το γραφείο Τύπου της ΔΕΥΑΣ.\nΔελτίο τύπου - Έναρξη κατασκευής αποχετευτικού δικτύου Βάρης\nΕρμούπολη, 17 Ιανουαρίου 2020\nΕΡΓΟ ΣΥΛΛΟΓΗΣ - ΜΕΤΑΦΟΡΑΣ & ΕΠΕΞΕΡΓΑΣΙΑΣ ΛΥΜΜΑΤΩΝ ΒΑΡΗΣ & Μ. ΓΥΑΛΟΥ - Α' ΦΑΣΗ\nΣΥΓΧΡΗΜΑΤΟΔΟΤΟΥΜΕΝΟ ΕΡΓΟ ΥΔΡΕΥΣΗΣ ΦΟΙΝΙΚΑ-ΠΟΣΕΙΔΩΝΙΑΣ\n©Δ.Ε.Υ.Α. ΣΥΡΟΥ 2019\nΣχεδιασμός & Ανάπτυξη: αβ\nΧρησιμοποιώντας την ιστοσελίδα μας συμφωνείτε με τη χρήση και την αποθήκευση cookies. Τα cookies βοηθούν ανώνυμα στην εύρυθμη λειτουργία της σελίδας μας, χωρίς να συλλέγουμε ή να αποθηκεύουμε προσωπικά στοιχεία.Αποδοχή


τη Δευτέρα 02 Νοεμβρίου και ώρα 15.00\nΓια μια ακόμα Δευτέρα η ομάδα μας πίσω από τα μικρόφωνα του διαδικτυακού σταθμού webradioSTROFI, είναι έτοιμη να σας κρατήσει συντονισμένους μαζί μας σε μια δίωρη εκπομπή ποικίλης θεματολογίας!\nΟ Γιάννης με τον Δημήτρη στην εκπομπή τους “ALL ABOUT HISTORY” θα σας παρουσιάσουν πτυχές από τον εμφύλιο πόλεμο της Αμερικής.\nΣτη συνέχεια, ο Άντι και ο Παντελής στην εκπομπή τους “PARANORMAL ACTIVITY”, θα παρουσιάσουν το δεύτερο μέρος για την ύπαρξη εξωγήινης ζωής. Εκτιμήσεις από έρευνες επιστημόνων της NASA αλλά και Βρετανικών ειδικών θα ακουστούν στη διάρκεια αυτής της εκπομπής.\nΤο άθλημα του βόλεϊ θα απασχολήσει την ομάδα παιδιών της εκπομπής “HOBBIES AND SPORTS”, όπου ο Νίκος Σ. με τον Κλαούντιο και τον Νίκο Γ. θα αναφερθούν εκτενώς στην ιστορία του και στους μεγάλους σταθμούς του αθλήματος στην Ελλάδα και στο εξωτερικό.\nΣτην εκπομπή “ΤΑΞΙΔΙΩΤΙΚΟΙ ΠΡΟΟΡΙΣΜΟΙ” ο Νάσος με τη Δήμητρα θα σας ταξιδέψουν σε μια χώρα που είναι χαρακτηριστικότατη για τις έντονες γεύσεις της και θα ξεναγηθείτε στην ιστορία της, τον πολιτισμό της και κυρίως στις συνταγές και τα συστατικά γαστρονομίας που της δίνουν τη διάκριση που έχει.\nΠοια είναι; Σας αφήνουμε να μαντέψετε….!\n“ΩΡΑ ΓΙΑ ΣΤΡΟΦΗ!” Το κλείσιμο του ραδιοφωνικού μαγκαζίνο θα κάνει η Στέλλα, η οποία θα αναφερθεί στα νέα της Κοινότητας μεταφέροντας εμπειρίες και γεγονότα που διαμορφώνουν την καθημερινότητα στη θεραπευτική Κοινότητα ΣΤΡΟΦΗ.


Ακολουθήσαμε τους «άρρωστους» με τα αυτοκίνητα και τις μηχανές, στο Street Thugs Salonica.\nΟ κόσμος άρχισε να συγκεντρώνεται από νωρίς στον Λευκό Πύργο. Οι διοργανωτές του 3ου Street Thugs Salonica δεν μπορούσαν να γίνουν πιο σαφείς στο κείμενο του καλέσματος: «Λοιπόν, κουφάλες. Για να μας κάτσει καλά και ο τρίτος, πρέπει να γίνουμε λιγότερο κανίβαλοι και να τηρήσουμε κάποιους κανόνες», έγραψαν. Έτσι, οι μηχανές παρατάχθηκαν στο πλακόστρωτο και τα «κάρα» στην άσφαλτο, μπροστά στο Βασιλικό Θέατρο και μέχρι το «S» της παραλιακής. Χαμηλωμένα καπό, μηχανές που μούγκριζαν, καλογυαλισμένες ζάντες, νευρικές μηχανές, δυνατή μουσική, κόσμος που το διασκέδαζε, κινητά τηλέφωνα να γράφουν ασταμάτητα και αναβάτες με κάμερες GoPro προσαρμοσμένες στα κράνη. Ο κόσμος ήταν εντυπωσιακά πολύς, υπήρχαν άτομα που ταξίδεψαν από την άλλη άκρη της Ελλάδας. Κάτι μεγάλο συνέβαινε το βράδυ της Παρασκευής στη Θεσσαλονίκη.\nΎστερα, η πομπή ξεκίνησε. Στην κορυφή πέρασε το αυτοκίνητο της Πολιτικής Προστασίας του Δήμου Θέρμης και όλοι οι «γρήγοροι», μαζί και όσοι αγαπούν τα γρήγορα αυτοκίνητα και τις μηχανές, οδήγησαν τα καμάρια τους προς το Drive Park του Νέου Ρυσίου. Κάθε «εργαλείο» φωτογραφιζόταν πριν περάσει στην πίστα, ενώ ο κάθε οδηγός έδινε συμβολικά δύο ευρώ - χρήματα για τη στήριξη του Παιδικού Χωριού SOS στο Πλαγιάρι.\nΔείτε επίσης: Οι «Γρήγοροι» της Θεσσαλονίκης Είναι «Άρρωστοι» με τα Αυτοκίνητα\nΟ σαματάς ξεκίνησε μετά τις 11 το βράδυ. Οδηγοί αυτοκινήτων, φορώντας αυστηρά ζώνη και κράνος, έμπαιναν στην πίστα κι έκαναν διαολεμένα περάσματα. Τα λάστιχα τσίριζαν, καμιά φορά τα μαρσπιέ έβρισκαν στις στροφές και πετούσαν σπίθες, μοτοσικλέτες έδιναν αβάσταχτο πόνο στο burn out καίγοντας τα λάστιχα, ο κόσμος πίσω από τις προστατευτικές μπάρες χειροκροτούσε, παρακολουθούσε με έκσταση. Πιτσιρικάδες, δεξιοτέχνες, τρελαμένοι και old school βετεράνοι, όλες οι φυλές της ασφάλτου, το κράτησαν μέχρι πολύ αργά.\nΗ Whoopi Goldberg Κάνει την Καλύτερη Διαφήμιση της Ελλάδας Φέτος το Καλοκαίρι\nΟ Λευκός Εθνικιστής Ηγέτης του Charlottesville Προβλέπει κι Άλλη Βία\nΕργοδότης στην Ηλεία Φέρεται να Πλήρωσε Πακιστανούς Εργάτες με Κάνναβη Αντί για Χρήματα\nTagged:driftFeaturesPhotosΘεσσαλονίκηχόμπιμηχανέςΚόντρεςταχύτηταμπάντεςαυτοκίνηταλάστιχαάσφαλτοςBurn-OutStreet Thugs Thessalonikiγρήγοροι


Τα κρούσματα ανήλθαν πλέον στα 526 μετά και τη σημερινή ανακοίνωση του Δρ. Κωστρίκη. Τα σημερινά επιβεβαιωμένα κρούσματα είναι 32 από σύνολο 1256 δειγμάτων. 14273 εργαστηριακές αναλύσεις έγιναν συνολικά μέχρι σήμερα.\n24 άτομα από ιχνηλάτηση\nΔρ. Κωστρίκης: «Στην Πάφο από τα τελευταία 336 δείγματα είχαμε ένα θετικό. Συνολικά είχαμε τέσσερα θετικά. Από τα τελευταία 17 δείγματα στην Αραδίππου είχαμε ένα θετικό. Συνολικά στην Αραδίππου είχαμε συνολικά 17 θετικά.»\nΔρ. Λοίζου: «Στο ΓΝ Αμμοχώστου νοσηλεύονται 24 άτομα τρία από τα οποία στη ΜΑΦ. Δόθηκαν επίσης πέντε εξιτήρια. Δύο ατομα νοσηλεύονται στη ΜΕΘ Λεμεσού και έντεκα στη ΜΕΘ Λευκωσίας. Ένας ασθενής αποσωληνώθηκε σήμερα.»


«Προδόθηκε» η ατιμωρησία τους - Ποδόσφαιρο - gavros.gr\nΔευτέρα, 6 Μαΐου 2019 - 20:54\nΟ Βασιλειάδης αποφάσισε τελικό χωρίς θεατές, επειδή πέρσι, που και πάλι συναντήθηκαν ΑΕΚ και ΠΑΟΚ στο Ολυμπιακό Στάδιο έγινε χαμός με το ρεσιτάλ βίας των οπαδών τους, αφού οι συμπλοκές είχαν ξεκινήσει από το προηγούμενο βράδυ στο κέντρο της Αθήνας. Αν πέρσι, στο ίδιο γήπεδο, τα πράγματα είχαν πάει καλά, δεν υπήρχε άλλοθι για να φτάσει ο Υφυπουργός Αθλητισμού στο ακραίο μέτρο, κόντρα στη θέση που εξέφρασε η FIFA.\nΑρα, με το ακραίο μέτρο του αγώνα κεκλεισμένων των θυρών «πρόδωσαν» την περσινή ατιμωρησία τους, καθώς αν ο τελικός του 2018 πήγαινε καλά, δεν υπήρχε λόγος να υπάρχει τόσος μεγάλος πανικός και μόνο στη σκέψη ότι στο ΟΑΚΑ θα πάνε οπαδοί. Θα έδιναν τα περσινά εισιτήρια (από 17.000) και τέλος...\nΕκτός από τα γεγονότα στο κέντρο της Αθήνας, επεισόδια (ως γνωστόν) είχαμε και στο ΟΑΚΑ που μόνο η «εξυγίανση» δεν τα είδε, καθώς ΠΑΟΚ και ΑΕΚ τιμωρήθηκαν μόνο με πρόστιμο! Πιο συγκεκριμένα η Πειθαρχική Επιτροπή της ΕΠΟ επέβαλε πρόστιμο 37.000 ευρώ στην ΑΕΚ και 88.000 στον ΠΑΟΚ. Άραγε, γιατί οι δυο ομάδες δεν δηλώνουν ευθαρσώς ότι αναλαμβάνουν την ευθύνη για τη μετακίνηση και την παρουσία των οπαδών τους; Ο... Φούφουτος θα διέθετε τα εισιτήρια.


Οι Βούλγαροι δεν θέλουν να αντικαταστήσουν το λεβ με το ευρώ | grreporter.info- Οι ειδήσεις από την Βουλγαρία - Πύλη πληροφόρησης και ψυχαγωγίας, Επικαιρότητα, Επιχειρήσεις, Αθλητισμός,\nΟι Βούλγαροι δεν θέλουν να αντικαταστήσουν το λεβ με το ευρώ\n28 Φεβρουάριος 2011 / 09:02:24 GRReporter\nΟ Γκεόργκι Στόιτσεφ, διευθύνων σύμβουλος του Ινστιτούτου “Otvoreno obshtestvo”, Φωτογραφία: Sofia Photo Agency, αρχείο\nΟι περισσότεροι Βούλγαροι δεν θέλουν να αντικατασταθεί το βουλγαρικό νόμισμα λεβ με το ευρώ, δήλωσε για το Darik ο Γκεόργκι Στόιτσεφ, διευθύνων σύμβουλος του Ινστιτούτου “Otvoreno obshtestvo” (Ανοιχτή κοινωνία). Σύμφωνα με όσα είπε, στη χώρα υπάρχει υψηλή εμπιστοσύνη προς το καθεστώς σταθερών συναλλαγματικών ισοτιμιών και το τραπεζικό σύστημα. Η κοινωνία υποστηρίζει γενικά και την ιδέα εισαγωγής πιο αυστηρών δημοσιονομικών κανόνων. Σύμφωνα με την τελευταία έρευνα του Ινστιτούτου “Otvoreno obshtestvo”, οι μισοί Βούλγαροι αισθάνονται πως η κρίση τους έπληξε, σε σχέση με την περίοδο πριν από δύο χρόνια όμως οι αισιόδοξοι έχουν αυξηθεί τριπλάσια.\n„Ο αριθμός των αισιόδοξων μέσα σε δύο χρόνια έχει αυξηθεί σχεδόν τριπλάσια, ενώ ο αριθμός των απαισιόδοξων έχει μειωθεί σχεδόν διπλάσια για την ίδια περίοδο. Κι όμως προς το παρόν είναι ακόμη περισσότεροι όσοι θεωρούν πως η κατάσταση της οικονομίας θα συνεχίσει να χειροτερεύει”, εξήγησε ο Στόιτσεφ.\nΣύμφωνα με τους αριθμούς, τους οποίους γνωστοποίησε ο Στόιτσεφ, περίπου το 28% θεωρούν ότι η οικονομία τους επόμενους 12 μήνες θα βελτιωθεί, περίπου το 30% θεωρούν ότι θα χειροτερεύσει, ενώ το 33% δηλώνουν ότι δεν αναμένουν αλλαγή στην οικονομική κατάσταση της χώρας.\n„Κατ’ αρχήν στην βουλγαρική κοινωνία υπάρχει ισχυρή συναίνεση όσον αφορά την τήρηση δημοσιονομικής και νομισματικής πειθαρχίας. Το σύστημα σταθερών συναλλαγματικών ισοτιμιών χαίρει εξαιρετικά υψηλής και σταθερής υποστήριξης – πάνω από 50% του πληθυσμού”, τόνισε ο Γκεόργκι Στόιτσεφ.\n„Αυτό που παρατηρούμε είναι ότι η εμπιστοσύνη στο τραπεζικό σύστημα παραμένει υψηλή και σταθερή παρά την κρίση. Σε αντίθεση με άλλες χώρες, όπως την Ελλάδα και την Ιρλανδία, όπου το τραπεζικό σύστημα είναι μια πηγή κρίσιμων φαινομένων, στην Βουλγαρία το τραπεζικό και γενικά το χρηματοοικονομικό σύστημα θεωρούνται «νησί» της σταθερότητας. Υπάρχει υψηλή εμπιστοσύνη προς την σταθερότητα του βουλγαρικού λεβ. Και μάλιστα, διαπιστώνουμε ότι οι περισσότεροι άνθρωποι δεν θέλουν να αντικατασταθεί το λεβ με το ευρώ”, σχολίασε μεταξύ άλλων ο διευθύνων σύμβουλος του Ινστιτούτου.\nTags: Ινστιτούτο Otvoreno obshtestvo έρευνα αντικατάσταση του λεβ με ευρώ Γκεόργκι Στόιτσεφ


Τετάρτη, 06 Φεβρουαρίου 2013 14:40\nΤο Μάλαμουτ είναι δυναμικό, ανεξάρτητο, με ισχυρή θέληση και λατρεύει τη διασκέδαση. Του αρέσει να τρέχει και να περιφέρεται. Είναι προσηλωμένο στους ιδιοκτήτες του, και εφόσον ασκείται καθημερινά έχει καλούς τρόπους και συμπεριφορά μέσα στο σπίτι. Χωρίς την κατάλληλη άσκηση,…\nΤετάρτη, 06 Φεβρουαρίου 2013 14:30\nΠαρά τη μικρόσωμη εμφάνισή του, το Λάσα Άπσο είναι ένα σκυλί με δύσκολο χαρακτήρα. Είναι ανεξάρτητο, τολμηρό και πεισματάρικο. Είναι πάντα πρόθυμο για τρελό παιχνίδι και θα είναι ευτυχής όσο εσείς του δίνετε άσκηση. Επίσης, συχνά κοιμάται δίπλα στον ιδιοκτήτη…\nΤετάρτη, 06 Φεβρουαρίου 2013 14:28\nΛίγες ράτσες αξίζουν την έντονη δημοτικότητα που έχουν τα Λαμπραντόρ. Τα σκυλιά Λαμπραντόρ είναι αφοσιωμένα, υπάκουα, συμπαθή και έχουν καλή σχέση με τα παιδιά, άλλα σκυλιά ή άλλα κατοικίδια ζώα. Θα είναι παράλληλα, την ίδια ημέρα, ένα ήρεμο σκυλί για…\nΤετάρτη, 06 Φεβρουαρίου 2013 14:24\nΤζακ Ράσελ Τεριέ-Jack Russell Terrier\nΑυτό είναι ένα σκυλί που ευδοκιμεί στη δράση και στη περιπέτεια. Είναι ένας αληθινός κυνηγός, θα εξερευνήσει, θα περιπλανηθεί, θα κυνηγήσει και σκάβει όποτε του δοθεί η ευκαιρία. Είναι πολύ παιχνιδιάρικος και έξυπνος. Έχει πολύ καλή σχέση με τα παιδιά…\nΤετάρτη, 06 Φεβρουαρίου 2013 14:21\nΔιασκεδαστικό, περιπετειώδες, ανεξάρτητο, έξυπνο, επίμονο, πεισματάρικο και άτακτο, είναι τα χαρακτηριστικά με τα οποία μπορούμε να περιγράψουμε το σκυλί Χάσκυ. Αυτή η ράτσα αγαπά το τρέξιμο και περιφέρεται όταν του δίνεται η ευκαιρία. Είναι γενικά καλές οι σχέσεις του με…\nΓνωστό ως " το ταχύτερο σκυλί του κόσμου", το Γκρέι Χάουντ είναι ένα ήσυχο, ήρεμο και με πολύ καλούς τρόπους σκυλί για εσωτερικούς χώρους. Έχει καλή σχέση με άλλα σκυλιά, ή άλλα ζώα, αρκεί να έχει μεγαλώσει μαζί τους. Στους…\nΤετάρτη, 06 Φεβρουαρίου 2013 14:17\nΜεγάλος Δανός-Great Dane\nO Μεγάλος Δανός είναι ευγενής, καλόβολος και ευαίσθητος σκύλος. Έχει γενικά καλή σχέση με τα παιδιά (αν και φιλικά "ανοίγματα" μπορεί να αποβούν μοιραία για ένα μικρό παιδί) και συνήθως είναι φιλικός προς άλλα σκυλιά ή κατοικίδια ζώα. Είναι ισχυρός…\nΤετάρτη, 06 Φεβρουαρίου 2013 14:12\nΓκόλντεν Ριτρίβερ-Golden Retriever\nΤα σκυλιά Γκόλντεν Ριτρίβερ είναι γνωστά για τον αφοσιωμένο και υπάκουο χαρακτήρα τους καθώς και για το ότι είναι ο σύντροφος της οικογένειας. Είναι μια ικανή και αθλητική ράτσα που λαχταρά για μια εξόρμηση σε εξωτερικό χώρο. Αν αγνοήσετε τη…\nΤετάρτη, 06 Φεβρουαρίου 2013 14:09\nΓερμανικός Ποιμενικός-German Shepherd Dog\nΑπό τις πιο έξυπνες ράτσες, ο Γερμανικός Ποιμενικός είναι αποφασιστικός σε αυτό που έχει να κάνει, και είναι σχεδόν αξεπέραστη η ευελιξία του στην εργασία. Είναι εντελώς αφιερωμένος και πιστός στους ιδιοκτήτες του και συνήθως, έχει καλές σχέσεις με άλλα…\nΤετάρτη, 06 Φεβρουαρίου 2013 14:02\nΤο Γαλλικό Μπουλντόγκ είναι ένας μικρός κλόουν μέσα σε ένα σκυλάκι. Του αρέσει να παίζει, να διασκεδάζει την οικογένειά του, καθώς και να ροχαλίζει αγκαλιά με το αγαπημένο του πρόσωπο. Είναι συμπαθής, γλυκός και πρόθυμος να σας ευχαριστήσει. Το Γαλλικό…


8-12-2021 • 14:16\nΝα μειωθεί στο μισό η διάρκεια του πιστοποιητικού νόσησης εισηγήθηκε η Επιτροπή των Ειδικών κατά την διάρκεια της σημερινής συνεδρίασης.\nΗ κυβέρνηση άλλωστε εδώ και μέρες, κάνει συστάσεις σε όσους έχουν νοσήσει, να εμβολιάζονται στους 3 μήνες και όχι αργότερα. Μη ξεχνάμε άλλωστε, ότι ο ίδιος ο πρωθυπουργός, σε ρόλο λοιμωξιολόγου, ζήτησε από την Εθνική Επιτροπή Εμβολιασμών να ανοίξει νωρίτερα η τρίτη δόση για τους πολίτες, αίτημα που όπως αποδείχτηκε, εκπληρώθηκε.\nΜάλιστα, ο Υπουργός Υγείας Θάνος Πλεύρης, άνοιξε συζήτηση για την διάρκεια των πιστοποιητικών εμβολιασμού στην Ευρωπαϊκή Ένωση, στο πλαίσιο της συζήτησης που έγινε στο Συμβούλιο των Υπουργών Υγείας της ΕΕ. Ο ίδιος τόνισε ότι πρέπει να αυξηθούν περεταίρω οι εμβολιασμοί στην Ελλάδα και τάχθηκε υπέρ της χορήγησης τρίτης δόσης νωρίτερα, υποστηρίζοντας ότι το 9μηνο που προτείνεται είναι… αρκετά μακρύς χρόνος.


Σασμός: Το twitter αποφάσισε και ζητά σεναριακή ανατροπή. Τους θέλει μαζί\nΣασμός: Μετά τη συγκλονιστική σκηνή της Μαρίνας στο σημείο οπού έπεσε νεκρός ο γιος της, την είδαμε να καταλαγιάζει στο πλευρό του αγαπημένου της, Αντώνη.\nTo ζευγάρι αυτό όμως που ουσιαστικά ποτέ δεν κατάφερε να είναι μαζί θα βιώσει έναν ακόμη χωρισμό.\nΗ απόφαση της Μαρίνας να φύγει από την Κρήτη μαζί με την Αργυρώ θα βυθίσει για μια ακόμη φορά τον αστυνόμο στη θλίψη αφού δεν θα την έχει κοντά του (μέχρι τουλάχιστον να επιστρέψει και πάλι στο νησί).\nΟι χρήστες του twitter και φανατικοί της σειράς απαιτούν να γίνει σεναριακή ανατροπή. Θέλουν τον Αντώνη στο πλευρό της Μαρίνας ακόμη και στα Γιάννενα. Δες τα σχόλια για το ζευγάρι.\nΣτο σημερινό επεισόδιο της σειράς Σασμός, η Αργυρώ νιώθει ακόμα εγκλωβισμένη στην ανοιχτή πληγή που της άφησε ο Αστέρης και όσα χάθηκαν εξαιτίας του. Κάνει προσπάθειες να συνέλθει και έρχεται πιο κοντά με τον Άγγελο, την ώρα που το χάσμα του τελευταίου με τη Στέλλα παραμένει αγεφύρωτο.\nO Αστέρης μαθαίνει για την απόπειρα αυτοκτονίας της Αργυρώς, και βυθίζεται ακόμα περισσότερο στην απελπισία. Η Βασιλική δοκιμάζει για πρώτη φορά τις δυνάμεις της στον πραγματικό κόσμο, προκαλώντας το θυμό του Νικηφόρου, ενώ ο Μαθιός απλώνει και πάλι την προστατευτική του αγκαλιά επάνω της. Το ξέσπασμα του Άγγελου στην Καλλιόπη, όμως, για τις αποφάσεις που όρισαν τη ζωή του, φέρνει τη μεγάλη αποκάλυψη και τον οδηγεί και πάλι πίσω στο σκοτάδι…


Ω ανόητοι και βραδείς την καρδίαν εις το να πιστεύητε… | Words Taught by the Spirit\nHome→GREEK→Ω ανόητοι και βραδείς την καρδίαν εις το να πιστεύητε…\n← Η χρηστότης του Θεού σε φέρει εις μετάνοιαν…\nΗ κατά Θεόν λύπη →\n« Και αυτός είπε προς αυτούς· Ω ανόητοι και βραδείς την καρδίαν εις το να πιστεύητε εις πάντα όσα ελάλησαν οι προφήται! » (Λουκ.24:25)\nΑυτά τα λόγια τα είπε ο Ιησούς, μετά την ανάστασή Του, στους δύο μαθητές που πήγαιναν σ’ένα χωριό που ονομαζόταν Εμμαούς. Συνομιλούσαν για όλα όσα είχαν συμβεί. Πόσο όμορφη είναι η διήγηση που μας δίνει ο Λουκάς στο κεφάλαιο 24, εδάφια 13 έως 51! Κάθε φορά που διαβάζω αυτά τα εδάφια, η καρδιά μου ταπεινώνεται από δέος και από την επίγνωση της παρουσίας του Κυρίου! Σας συμβουλεύω εγκαρδίως να διαβάσετε και να ξαναδιαβάσετε αυτήν την ιστορία… Είναι τόσον ενδιαφέρουσα και οικοδομητική! Αυτή η θαυμάσια ευαγγελική διήγηση μας βοηθά να πάρουμε μερικά μαθήματα και να κατανοήσουμε μερικές πνευματικές αρχές:\nΟ Ιησούς μέμφεται αυτούς τους δύο μαθητές και εν συνεχεία τους δώδεκα αποστόλους για έλλειψη πνευματικής συνέσεως, διότι ήσαν βραδείς να αντιληφθούν τα προλεχθέντα υπό των προφητών και από τον Ίδιο τον Ιησού όταν ήταν ακόμη μαζί τους… Αποδίδει την έλλειψη πνευματικής αντιλήψεως στην καρδιά τους πού ήταν βραδεία να πιστεύσει. Δεν τους αποκαλεί απίστους – διότι ήσαν ήδη μαθητές Του – αλλά τους λέγει ότι είναι βραδείς στο να πιστεύσουν. Η έλλειψη πνευματικής επιγνώσεως (που ονομάζεται στη Βίβλο αφροσύνη) δεν οφείλεται σε ανικανότητα ή διανοητική ανεπάρκεια αλλά οφείλεται σε πρόβλημα προερχόμενο από την καρδιά. Η καρδιά (η θέληση) που είναι έτοιμη να υπακούσει στις οδηγίες φωτισμένης συνειδήσεως από το φως της Βίβλου θα ευλογηθεί υπό του Κυρίου με πνευματική επίγνωση, ώστε να εννοήσει, να πιστεύσει και να υπακούσει.\nΤα εδάφια Μάρκ.8:17-18 είναι πράγματι αποκαλυπτικά αυτής της μεγάλης αλήθειας: «Νοήσας δε ο Ιησούς, λέγει προς αυτούς (προσοχή: στους μαθητές Του) · Τι διαλογίζεσθε ότι δεν έχετε άρτους; έτι δεν νοείτε ουδέ καταλαμβάνετε; έτι πεπωρωμένην έχετε την καρδίαν σας; οφθαλμούς έχοντες δεν βλέπετε, και ώτα έχοντες δεν ακούετε; και δεν ενθυμείσθε;» Η αλήθεια είναι συχνά οδυνηρή. Όταν ο άνθρωπος δεν χρησιμοποιεί τα μάτια και τα ώτα του εσωτερικού ανθρώπου, η μνήμη του δεν λειτουργεί καλώς. Δεν κατορθώνει να κρατά στη μνήμη του τα λόγια του Θεού και να διακρίνει τις επεμβάσεις του Θεού στη ζωή του. Πέραν τούτου, δεν μπορεί να χρησιμοποιήσει τα λόγια Του αποτελεσματικώς σύμφωνα με τις περιπτώσεις και τις περιστάσεις της ζωής, ούτε για τον εαυτόν του ούτε για τους άλλους.\nΌσον αφορά τους πιστούς, η κατάσταση αυτή μπορεί να αποδοθεί είτε σε βραδύτητα να πιστεύσουν ή σε πρόβλημα συνειδήσεως (1Ιωάν.3:20-21) ή ακόμη σε σαρκική κατάσταση, όπως η περίπτωση των Κορινθίων πιστών που ζούσαν ατάκτως, που είχαν προβλήματα μεταξύ τους και που ήσαν «ανάξιοι να κρίνουν ελάχιστα πράγματα» (1Κορ.6:1-6). Όσον αφορά τους μη πιστεύοντας, το πρόβλημα μπορεί να είναι πολύ πιό σοβαρό: Συνήθως, είναι πρόβλημα κακής συνειδήσεως ή ελλείψεως αγάπης για την αλήθεια: «Και αύτη είναι η κρίσις, ότι το φως ήλθεν εις τον κόσμον, και οι άνθρωποι ηγάπησαν το σκότος μάλλον παρά το φως· διότι ήσαν πονηρά τα έργα αυτών. Επειδή πας, όστις πράττει φαύλα, μισεί το φως και δεν έρχεται εις το φως, διά να μη ελεγχθώσι τα έργα αυτού· όστις όμως πράττει την αλήθειαν, έρχεται εις το φως, διά να φανερωθώσι τα έργα αυτού ότι επράχθησαν κατά Θεόν» (Ιωάν.3:19-21). Αρκεί να φέρουμε στη μνήμη μας τα εδ. Μάρκ.7:20-22, «Έλεγε δε ότι το εξερχόμενον εκ του ανθρώπου, εκείνο μολύνει τον άνθρωπον. Διότι έσωθεν εκ της καρδίας των ανθρώπων εξέρχονται οι διαλογισμοί οι κακοί, μοιχείαι, … πορνείαι, … υπερηφανία, αφροσύνη». Η ίδια αλήθεια επανέρχεται με τα εδάφια Εφεσ.4:17-19. Τα εδ. αυτά λέγουν ότι η διάνοια των μη πιστών είναι εσκοτισμένη και ότι αυτοί είναι απηλλοτριωμένοι από της ζωής του Θεού διά την άγνοιαν την ούσαν εν αυτοίς, διά την πώρωσιν της καρδίας αυτών… Γιατί; Διότι περιπατούν εν τη ματαιότητι του νοός αυτών, αναισθητούντες δε παρέδωκαν τους εαυτούς τους στην ασέλγειαν κ.λπ. Συνεπώς, οι άνθρωποι είναι και μένουν με σκοτισμένη την πνευματική διάνοια διότι έχουν την καρδιά τους σκληρυμένη. Και γιατί έχουν την καρδιά τους σκληρυμένη; Διότι έκλεισαν τα μάτια τους καί βούλωσαν τα αυτιά τους για να να μη ακούσουν, να μη εννοήσουν και να μη επιστραφούν στον Θεόν.\n«Όστις έχει τον Υιόν έχει την ζωήν· όστις δεν έχει τον Υιόν του Θεού, την ζωήν δεν έχει» (1Ιωάν.5:12). Ανεξάρτητα από αυτή τη βασική διαφορά μεταξύ πιστών και μη πιστών, ως επίσης και άλλων ιδιαιτέρων διαφορών, η αρχή είναι η ίδια και παράγει το ίδιο αποτέλεσμα: Η αλήθεια (με την ευρεία έννοιά της) δεν αποκαλύπτεται παρά μόνον σ’εκείνους που αγαπούν την αλήθεια με όλη τους την καρδιά! Η Βίβλος εκφράζει αυτήν την αρχή με άλλα λόγια: «Θέλει οδηγήσει τους πράους εν κρίσει και θέλει διδάξει τους πράους την οδόν αυτού. Πάσαι αι οδοί του Κυρίου είναι έλεος και αλήθεια εις τους φυλάττοντας την διαθήκην αυτού και τα μαρτύρια αυτού… Τις είναι ο άνθρωπος ο φοβούμενος τον Κύριον; αυτόν θέλει διδάξει την οδόν, την οποίαν πρέπει να εκλέξη… Το απόρρητον του Κυρίου είναι μετά των φοβουμένων αυτόν και την διαθήκην αυτού θέλει φανερώσει εις αυτούς» (Ψαλ.25:9-14). Επιπλέον, ο αληθής πιστός έχει το Άγιον Πνεύμα, τον Παράκλητον, ο Οποίος τον φωτίζει, τον οδηγεί σε όλη την αλήθεια, μεσιτεύει υπέρ αυτού και τον βοηθάει κατά πάντα στη ζωή του.\nΌταν βλέπει κανείς ανθρώπους που στερούνται πνευματικής διακρίσεως, που δεν κατανοούν το πνεύμα της Βίβλου, ας μη ψάχνουμε να βρούμε την αιτία αλλού. Τούτο οφείλεται στην έλλειψη ανοικτού πνεύματος, φόβου Θεού, μετανοίας ή και καλής θελήσεως να εγκαταλείψει με την κατά Θεόν λύπη κάθε τι που είναι ψευδές ή πλανημένο και να αγκαλιάσει ό,τι είναι αληθές και δίκαιο. Αυτή είναι η αιτία είτε της βραδύτητος να πιστεύσει είτε της ελλείψεως ικανότητος να πιστεύσει και να εννοήσει! Οι άνθρωποι αυτοί, στην πραγματικότητα, δεν υπακούουν· δεν εκζητούν την δικαιοσύνην για τους εαυτούς τους, για τους άλλους ανθρώπους και με τον Θεόν… Πόσον αποκαλυπτικά είναι τα εδάφια 2Κορ.3:14-16, τα οποία συμβάλλουν στην κατανόηση αυτής της αλήθειας! «Αλλ’ ετυφλώθησαν αι διάνοιαι αυτών……… όταν όμως επιστρέψη προς τον Κύριον, θέλει αφαιρεθή το κάλυμμα.»\nΚαθ’όμοιον τρόπον, η καρδιά μπορεί να βαρυνθεί από κραιπάλης και μέθης και μεριμνών βιοτικών ως επίσης και από τη δίψα της κατά κόσμον επιτυχίας… (Λουκ.21:34). Η κατάσταση μπορεί να γίνει ακόμη πιό σοβαρή: Η καρδιά δυνατόν να γίνει «αναίσθητη» όταν τα αυτιά του ανθρώπου γίνουν βαρύκοα και τα μάτια κλείσουν, μήπως ιδούν με τα μάτια και ακούσουν με τα αυτιά, μήποτε εννοήσουν με την καρδιά τους και επιστρέψουν. Ο Θεός δεν μπορεί να «θεραπεύσει» τέτοιους ανθρώπους έστω και αν Τον τιμούν με τα χείλη τους! (Ματ.13:15, Ματ.15:8 και Μαρκ.7:6). Όταν η καρδιά του ανθρώπου σκληρυνθεί ο Χριστός «αγανακτεί» και λυπείται (Μάρκ.3:5). Τα εδάφια Ιωάν.12:40, Ησα. 6:9-10 και Πράξεις 28:27-28 αποδίδουν το αυτό πνεύμα· μας δίδουν μιά άλλη διάσταση, μιά άλλη «όψη» της αυτής αληθείας: Ο Διάβολος σκληρύνει την καρδιά του ανθρώπου, ώστε να μη μπορεί να ιδεί, ώστε να μη μπορεί να κατανοήσει, και να μη μπορεί να θεραπευθεί… Το ίδιο πράγμα με άλλα λόγια: Επειδή ο άνθρωπος δεν θέλει να ιδεί και να ακούσει την αλήθεια, γίνεται τυφλός και κουφός: Τα πνευματικά του μάτια και αυτιά δεν λειτουργούν… Είναι ένας φαύλος κύκλος…\nΟι μαθητές είχαν μεγάλη δυσκολία να αλλάξουν ή να τροποποιήσουν τις προηγούμενες σκέψεις τους. Ηταν προσκολλημένες στις παραδόσεις των πνευματικών ηγετών τους οι οποίοι ήλπιζαν ότι ο Μεσσίας τους θα ήρχετο να λυτρώσει τον Ισραήλ από τους εχθρούς τους. Ο θάνατος του Ιησού ήταν αντίθετος προς τις προσδοκίες τους και η ανάστασή Του από τους νεκρούς ήταν πάρα πολύ δύσκολη να γίνει πιστευτή. Η ανάσταση του Ιησού τους φαινότανε σαν εξωγήινη ιστορία! Γιατί τους έλειπε αυτή η ευαισθησία και ησαν βραδείς στο να πιστεύσουν; Μήπως διότι η καρδιά τους ήταν σκληρυμένη από την αμαρτία ή από την έλλειψη μετανοίας; Ίσως, αλλά εκείνο που είναι βέβαιο και ασφαλές, όσον αφορά τους μαθητές Του, τούτο οφείλετο στο ότι είχαν μεγάλη δυσκολία να απαλλαγούν από τις παραδόσεις των πρεσβυτέρων, που είχαν διαποτίσει όλο τους το είναι. Ο νους τους ήταν κολλημένος στις παρδόσεις των πνευματικών ηγετών τους που ήλπιζαν ότι ο Μεσσίας θα απελευθέρωνε το Ισραήλ από τους εχθρούς τους. Και όχι μόνον αυτό! Η βραδύτης να πιστεύσουν οφείλετο στο γεγονός ότι δεν είχαν πάρει στα σοβαρά ό,τι ο Κύριος τους είχε ειπεί όταν ακόμη ήταν μαζί τους. Τους είχε ειπεί: «Βάλετε σεις εις τα ώτα σας τους λόγους τούτους· διότι ο Υιός του ανθρώπου μέλλει να παραδοθή εις χείρας ανθρώπων» (Λουκ.9:44). Εκείνοι όμως δεν άφησαν τα λόγια αυτά να εισχωρήσουν βαθιά μέσα τους διότι τους αποσχολούσε η σκέψη: «… τις τάχα εξ αυτών ήτο μεγαλήτερος» (Λουκ.9:46). Τους έδειξε όμως ότι, παρά την αγάπη τους για τον Κύριον, οι ιδέες τους ήσαν ασυμβίβαστες με τις Γραφές. Όλα όσα επίστευαν δεν ήταν παρά προϊόν των Ταλμουδικών διδασκαλιών και παραδόσεων.\nΌταν οι δύο μαθητές συνήντησαν τους ένδεκα αποστόλους και συζητούσαν, ο Ιησούς ο Ίδιος στάθηκε εν τω μέσω αυτών και τους είπε: «…Ειρήνη υμίν. Εκείνοι δε εκπλαγέντες και έμφοβοι γενόμενοι ενόμιζον ότι έβλεπον πνεύμα. Και είπε προς αυτούς· Διά τι είσθε τεταραγμένοι; και διά τι αναβαίνουσιν εις τας καρδίας σας διαλογισμοί;» (Λουκ.24:36-38). Η εμφάνισή Του εκείνη ήταν ξαφνική και απροσδόκητη. Ενώ δεν επίστευαν από χαρά, κι’εθαύμαζαν κι’απορούσαν, ο Ιησούς έκανε μιά πράξη συγκαταβάσεως: Θέλησε να τους βοηθήσει να πεισθούν: Τους έδειξε τα χέρια Του και τα πόδια Του και έφαγε ενώπιον αυτών! «Διότι αυτός γνωρίζει την πλάσιν ημών, ενθυμείται ότι είμεθα χώμα» (Ψαλ.103:14). Τότε τους είπε: Ούτοι είναι οι λόγοι, τους οποίους ελάλησα προς υμάς ότε ήμην έτι μεθ’ υμών, ότι πρέπει να πληρωθώσι πάντα τα γεγραμμένα εν τω νόμω του Μωϋσέως και προφήταις και ψαλμοίς περί εμού (Λουκ.24:44). Πιστεύω ότι όταν τους είπε αυτά τα λόγια θα «εκαίετο» η καρδιά τους μ’αυτόν τον ήπιον έλεγχον. ΤΟΤΕ ήταν η στιγμή να διανοίξει τον νουν τους, ώστε να εννοήσουν τας Γραφάς. Και τους είπε ότι έτσι είναι γραμμένο ότι ήταν αναγκαίο ο Χριστός να πάθει και να εγερθεί εκ των νεκρών την τρίτην ημέρα και μετάνοια και άφεση αμαρτιών να κηρυχθή εν τω ονόματί Του σε όλα τα έθνη. Και προσέθεσε: Σεις είσθε μάρτυρες αυτών των πραγμάτων (Λουκ.24:13-48).\nΗ ιστορία επαναλαμβάνεται: Τί συμβαίνει στις ημέρες μας; Μεγάλες μάζες «πιστών» όλων των δογματικών αποχρώσεων «καταπίνουν» ό,τι η θρησκεία ή το δόγμα τους «πιστεύει» ή ό,τι τα θεολογικά τους ιδρύματα τους διδάσκουν. Η μεγάλη πλειονότης των Μωαμεθανών, των Καθολικών και Ορθοδόξων χριστιανών κ.λπ. δεν έχουν κάν διαβάσει τη «Βίβλο» της θρησκείας τους. Οι Διαμαρτυρόμενοι (Ευαγγελικοί, Βαπτιστές, Πεντηκοστιανοί, κλπ.), οι οποίοι θεωρούνται ως άνθρωποι που διαβάζουν τη Βίβλο, ακόμη και αυτοί έχουν «καταπιεί» ό, τι το δόγμα τους διδάσκει. Αυτή η δογματική αιχμαλωσία γίνεται πιό «σφικτή» με τις παραδόσεις ή και τα καταστατικά των τοπικών εκκλησιών τους. Οι πιστοί δέχονται τυφλά τα καταστατικά και τις εφαρμοστικές διατάξεις των εκκλησιών τους στις οποίες γίνονται μέλη. Η κατάσταση αυτή οφείλεται στο ό,τι αμέλησαν να εξετάσουν οι ίδιοι προσωπικά όλα αυτά με το φως των λόγων του Χριστού, δεν εδέχθησαν τους ελέγχους Του, δεν έδωσαν τη δέουσα προσοχή στις προειδοποιήσεις Του και δεν επίστευσαν την υπόσχεση του Θεού ότι το Άγιο Πνεύμα θα τους οδηγήσει ‘εις πάσαν την αλήθειαν’. «Ζουν» με τη νοοτροπία της μάζας: Δεν είναι ούτε εύκολο ούτε επωφελές να πάνε ‘αντίθετα στο ρεύμα’… Επί πλέον, το δογματικό τους ‘πιστεύω’ είναι κληρονομικό! Δεν έχουν προσωπική σχέση με τον Χριστόν. Η έλλειψη ενδιαφέροντος να εξετάσουν τις παραδόσεις και τα καταστατικά της εκκλησίας τους με το φως της Γραφής, είτε πρόκειται για την Καθολική Εκκλησία ή για την Ορθόδοξη Εκκλησία είτε για τη Διαμαρτυρόμενη Εκκλησία με όλες τις ποικίλες δογματικές αποχρώσεις της δεν απασχολεί εκείνους που έχουν την ευθύνη των εκκλησιών. Φοβούνται απλώς εκείνους οι οποίοι αφυπνίζονται από την «πολιτική» τους… Πολυάριθμοι είναι οι πνευματικοί ηγέτες που επωφελούνται αυτής της καταστάσεως για να «ποδηγετούν» τους «πιστούς» σύμφωνα με τα συμφέροντά τους και το θέλημά τους…\nΟ όρος “sine qua non” για να διανοιγεί το πνεύμα του ανθρώπου\nΗ μαρτυρία των γυναικών σχετικά με τον άδειο τάφο και οι αποδείξεις οι οποίες εδόθησαν από μερικούς αυτόπτες μάρτυρες που πήγαν στον τάφο δεν ήσαν αρκετές να αφυπνίσουν το πνεύμα τους, να εννοήσουν και να πιστεύσουν… εκείνα που ο Ιησούς τους είχε προαναγγείλει… Εταράχθησαν και ένα σωρό αμφιβολίες ανέβηκαν στην καρδιά τους. Οι δύο μαθητές ΙΣΩΣ – λέγω ΙΣΩΣ διότι δεν είναι γραμμένο στην Αγία Γραφή – όταν τους μοίραζε τον άρτον παρατήρησαν τις τρύπες στα χέρια Του και είδαν πώς έγινε άφαντος. Οι αμφιβολίες αμέσως εξαφανίσθηκαν. Θυμήθηκαν πόσον έντονα τα λόγια Του άγγιξαν την καρδιά τους και εννόησαν ότι ο Ιησούς ήταν ο Μεσσίας. Το αποτέλεσμα δεν άργησε να φανεί: «… Δεν εκαίετο εν υμίν η καρδία ημών, ότε ελάλει προς ημάς καθ’ οδόν και μας εξήγει τας γραφάς;» (Λουκ.24:32). Όσον χρόνον η καρδιά τους δεν είχε ανοίξει για να εννοήσει την αλήθεια «οι οφθαλμοί αυτών εκρατούντο διά να μη γνωρίσωσιν αυτόν». Όταν η καρδιά τους άνοιξε και παραδέχθηκαν τη «βραδύτητά» τους και την έλλειψη πνευματικής συνέσεως, όταν η καρδιά τους ταπεινώθηκε, ΤΟΤΕ διηνοίχθησαν οι οφθαλμοί, και ανεγνώρισαν Αυτόν.\nΩ΄, είθε ο Κύριος να μας βοηθήσει να εννοήσωμε τη σπουδαιότητα του εδαφίου Παροιμίαι 1:23: «Επιστρέψατε προς τους ελέγχους μου· ιδού, εγώ θέλω εκχέει το πνεύμά μου εφ’ υμάς, θέλω σας κάμει να νοήσητε τους λόγους μου». Τους ικάνωσε να εννοήσουν τις προφητείες περί του θανάτου Του και της αναστάσεώς Του. Οι προκαταλήψεις τους τώρα αφαιρέθηκαν!\nΜόνον ο Θεός μπορεί να ανοίξει το πνεύμα να κατανοήσουμε τις Γραφές, να μας βοηθήσει να απαλλαγούμε από τις προκαταλήψεις μας και να ανοίξει τις καρδιές μας να δεχθούμε τους λόγους Του· και τούτο όταν ταπεινώσουμε τους εαυτούς ενώπιόν Του και ως προς την αλήθειαν Του.\nΗ πιστότης του Θεού: Ακόμη και αν είμαστε βραδείς στο να πιστεύσουμε, Εκείνος παραμένει πιστός: «εάν απιστώμεν, εκείνος μένει πιστός· να αρνηθή εαυτόν δεν δύναται» (2Τιμ.2:13). Ο Κύριος μας υποσχέθηκε να αυξήσει την πίστη μας διότι αυτός μόνον είναι ο αρχηγός αλλά και ο τελειωτής της πίστεώς μας (Εβρ.12:2).\nΟι εκλογές της καρδιάς μας: «Μετά πάσης φυλάξεως φύλαττε την καρδίαν σου· διότι εκ ταύτης προέρχονται αι εκβάσεις της ζωής» (Παρ.4:23)\nΠρέπει να είμαστε ανοικτοί και να δεχόμεθα ευχαρίστως να διδασκόμεθα, το δε πνεύμα μας δεν πρέπει να είναι «αιχμαλωτισμένο» από τις παραδόσεις και τα καταστατικά των εκκλησιών μας. Πρέπει να εξετάζουμε σοβαρά το κάθε τι με το φως των λόγων του Χριστού, σαν τους Βεριοίς οι οποίοι εξήταζαν «καθ’ημέραν τας γραφάς» (Πραξ.17:10-11), να προσέχουμε τις προειδοποιήσεις Του και να στηριζόμεθα στις υποσχέσεις της Γραφής. Εκείνος θα μας οδηγήσει σε όλη την αλήθεια.\nΕκείνοι που είναι πραγματικά αναγεννημένοι πρέπει να τονίζουν στις ομολογίες τους και στα κήρυγματά τους το θέμα της μετανοίας και της αφέσεως των αμαρτιών εν τω ονόματι του Χριστού επί τη βάσει της θαυματουργικής γεννήσεώς Του, του θανάτου και της αναστάσεώς Του και να αποφεύγουν φανταστικές ερμηνείες της Γραφής, οι οποίες διδάσκονται από ανθρώπους σύμφωνα με τα θεολογικά τους συστήματα. Όλοι οι χριστιανοί πρέπει να μεταδίδουν το Ευαγγέλιον και να διακηρύττουν ότι όλοι οι άνθρωποι πρέπει να μετανοούν και να πιστεύουν και ότι μόνον αυτοί που ειλικρινώς μετανοούν θα συγχωρηθούν.\nΕίθε ο Κύριος να ανοίξει τις καρδιές μας να εννοούμε και να εφαρμόζουμε αυτές τις αρχές στη ζωή μας και στη διδασκαλία μας. Αμήν.


Το ξενοδοχείο των 0 αστέρων\nΒρίσκεται στην Ελβετία και είναι πάμφθηνο\nΑν ψάχνετε για ανέσεις τότε αυτό δεν είναι για σας. Συνήθως τον μεγαλύτερο θαυμασμό προκαλούν τα υπερπολυτελή και άνετα ξενοδοχεία των 5 αστέρων. Υπάρχει και ένα όμως που προκαλεί το ενδιαφέρον αφού είναι 0 αστέρων.\nΟνομάζεται Null Hotel Stern και βρίσκεται στην Ελβετία, μία χώρα που σίγουρα θα είναι από τις τελευταίες που θα αντιμετωπίσει οικονομικό πρόβλημα.\nΤα 0 αστέρια λοιπόν, τα οφείλει στην απουσία ξεχωριστών δωματίων, καθώς και στην απουσία ξεχωριστών μπάνιων. Όσο για τη διακόσμηση στο εσωτερικό του, αυτή αποτελείται από σωληνώσεις και κρεμάμενα καλώδια από το ταβάνι.\nΗ τιμή διανυκτέρευσης κυμαίνεται στα 6 με 9 ευρώ. Η παρουσία ενός τέτοιου ξενοδοχείου σε μία χώρα με πολύ υψηλό βιοτικό επίπεδο, θεωρείται ατραξιόν και μάλιστα οι Ελβετοί έχουν προλάβει να κάνουν κράτηση για μία θέση στο πρωτότυπο αυτό ξενοδοχείο για πολλούς μήνες.\nTags: ΕΛΒΕΤΙΑ,\tΞΕΝΟΔΟΧΕΙΟ,\tΞΕΝΟΔΟΧΕΙΟ 0 ΑΣΤΕΡΩΝ,\tHOTEL\n7η Γιορτή Οικολογικής Γεωργίας και Χειροτεχνίας στη Θεσσαλονίκη


Σε επαναλειτουργία η live κάμερα στην βάση του χιονοδρομικού της Βασιλίτσας – Snow Report\nΜετ/κοί σταθμοί: ΟΛΥΜΠΟΣ 2648μ 7.7c 6.2c 0.0Km/h (17:30) ΚΑΙΜΑΚΤΣΑΛΑΝ 2090μ 8.6c 6.9c 11.3Km/h (18:12) ΒΑΣΙΛΙΤΣΑ 1780μ 11.3c 10.6c 14.5Km/h (15:31) ΣΕΛΙ 1510μ 12.1c 11.7c 3.2Km/h (17:30) ΠΑΡΝΑΣΣΟΣ 1950μ 15.8c 13.4c 12.9Km/h (18:23) ΠΕΡΤΟΥΛΙ 1170μ 19.1c 15.4c 0.0Km/h (15:05)\nΣε επαναλειτουργία η live κάμερα στην βάση του χιονοδρομικού της Βασιλίτσας παράλληλα με αυτή στη βάση της Ελιμείας. Στο χιονοδρομικό γίνονται οι απαραίτητες συντηρήσεις, επίσης αναμένεται να ορισθεί η νέα διοίκηση με πρώτο μέλημα την σύμβαση ανάθεσης του μαγνητοσκοπικού ελέγχου.\nΠρώτη live μετάδοση από τη Βασιλίτσα έγινε στις 1/3/2014.\nΗ αποτυχία της προετοιμασίας είναι η προετοιμασία της αποτυχίας. Αρθρο του\nΕυθυμίου Βαζαίου στη Φωνή των Καλαβρύτων, Ιούνιος 2015. Η διοίκηση και το προσωπικό του Χιονοδρομικού…\nΣτο παγκόσμιο πρωτάθλημα του SCHLADMING της Αυστρίας βρίσκεται η εθνική ομάδα\nτου αλπικού σκι. 01/03/2013 13:16 Ο ομοσπονδιακός προπονητής Βασίλης Δημητριάδης και ο προπονητής Θάνος Κουτλουμπάσης…


Φωνή Κορινθίας Editor 4.4.19 ΔΙΕΘΝΗ, ΕΘΝΙΚΑ, ΕΝΔΙΑΦΕΡΟΥΝ\nΈνας οδηγός με καταγωγή από τη Σενεγάλη, που του έχει δοθεί η ιταλική υπηκοότητα, ο 47χρονος Ousseynou Sy, έριξε ένα λεωφορείο γεμάτο με παιδιά, στα περίχωρα του Μιλάνου και στη συνέχεια το πυρπόλησε. Στο λεωφορείο υπήρχαν 50 μαθητές. «Ήμουν αυτόπτης μάρτυρας», λέει ο Franco Lucente. O 47χρονος έχει στο ποινικό το μητρώο καταδίκες για οδήγηση υπό την επήρεια αλκοόλ και σεξουαλική βία. Πολλοί αναρωτιούνται τώρα, αν είναι δυνατό να του αφαιρεθεί η ιθαγένεια.\n«Δεν ξέρω τι λένε οι άλλοι ,δεν ξέρω αν τα είπαν η πως τα είπαν, εγώ εκείνο που ξέρω είναι αυτό που έζησα όσες φορές με αξίωσε ο Θεός να τελέσω την Ακολουθία του Αγίου Φωτός. Εισερχόμουν στον Πανάγιο Τάφο, προσευχόμουν γονατιστός κρατώντας τις δέσμες των λαμπάδων που, όπως και το καντήλι, άναβαν μόνα τους, ποτέ δεν έψαξα το «πως» και το «γιατί», ζούσα το Γεγονός και το θαύμα της Αναστάσεως του Κυρίου με φόβο Θεού και δέος όπως όλοι οι παλιοί και σύγχρονοι γνήσιοι Αγιοταφίτες Πατέρες και κάθε πιστός Ορθόδοξος Χριστιανός».\nΑλβανία : Αναζητούνται οι δράστες 69 πυρκαγιών του τελευταίου 20ήμερου\nΟ γενικός διευθυντής εκτάκτων αναγκών, Χάκι Τσάκο, προέτρεψε τις υπηρεσίες επιβολής του νόμου για την αναζήτηση και τη σύλληψη των δραστών των πυρκαγιών που εκδηλώνονται σε όλη τη χώρα. Σε δήλωσή του προς τα μέσα ενημέρωσης ο Τσάκο είπε ότι το υπουργείο Εσωτερικών και η Διεύθυνση Πολιτικής Εκτάκτων Αναγκών παρακολουθούν την κατάσταση που εξελίσσεται τελευταία, καθώς δεκάδες πυρκαγιές, μήνα Μάρτιο, έχουν καταστρέψει πολλές περιοχές σε σχεδόν όλους τους νομούς της χώρας.\n«Από τις 3 Μαρτίου μέχρι σήμερα έχουν γίνει 69 εμπρησμοί με αποτέλεσμα να καούν 167 εκτάρια βοσκοτόπων και δασών που θεωρούνται προστατευόμενες περιοχές, με πολύ σοβαρές συνέπειες τόσο στην οικονομία όσο και στο περιβάλλον», είπε ο Τσάκο. Σύμφωνα με τον ίδιο το φαινόμενο είναι ασυνήθιστο σε τέτοια εποχή, προσθέτοντας ότι όλες οι πυρκαγιές έχουν γίνει με ανθρώπινο χέρι για ιδιοτελείς σκοπούς.\n«Ζητάμε από την κρατική αστυνομία και την εισαγγελία να γίνεται πιο συστηματική συνεργασία για τον εντοπισμό και τη σύλληψη όλων των δραστών των εμπρησμών εκ προθέσεως και την οδήγησή τους ενώπιον της δικαιοσύνης», δήλωσε ο γενικός διευθυντής εκτάκτων αναγκών


Πρώτα οι απολαυστικές διακοπές στις παραλίες της Μεσογείου και μετά υποχρεωτική καραντίνα.Αυτόν τον δρόμο φαίνεται να έχει επιλέξει η Νορβηγία. Δεκάδες ξενοδοχεία καραντίνας λειτουργούν κοντά στο αεροδρόμιο του Όσλο. Το ίδιο συμβαίνει κοντά σε συνοριακές διελεύσεις, για παράδειγμα προς τη γειτονική Σουηδία. Μόλις οι Νορβηγοί επιστρέφουν στην πατρίδα τους από τις διακοπές, τους περιμένει μισθωμένο λεωφορείο για να τους μεταφέρει στο πλησιέστερο ξενοδοχείο καραντίνας. Δεν έχει σημασία αν έκαναν διακοπές στη Φινλανδία, στις Κανάριες Νήσους ή στην Ελλάδα. Θα πρέπει να παραμείνουν στο ξενοδοχείο επί δέκα ημέρες για προληπτικούς λόγους και φυσικά να πληρώσουν οι ίδιοι το κόστος της υποχρεωτικής καραντίνας. Πενήντα ευρώ στοιχίζει μία διανυκτέρευση.\nΗ υπουργός Δικαιοσύνης της Νορβηγίας, Μόνικα Μάελαντ, υποστηρίζει ότι, αν και δαπανηρό, το μέτρο είναι πιο αποτελεσματικό απ΄ότι θα ήταν μία καραντίνα κατ΄οίκον. “Στόχος μας είναι να περιορίσουμε, στο μέτρο του δυνατού, τις εισαγωγές κρουσμάτων και ιδιαίτερα τις μεταλλάξεις του ιού. Στο ξενοδοχείο είναι πιο εύκολο να ελέγξουμε εάν πράγματι τηρούνται τα απαραίτητα υγειονομικά μέτρα”, λέει η υπουργός. Κάποιοι προτιμούν το …πρόστιμο.\nΔεν συμφωνούν όλοι με τη λογική της νορβηγικής κυβέρνησης. Ο Πέτερ Μπόστρομ Χάνσεν μόλις επέστρεψε από διακοπές με τη σύζυγό του στη Μεσόγειο και συγκεκριμένα στις Κανάριες Νήσους. Μιλώντας στο τηλεοπτικό δίκτυο TV2 λέει ότι προτιμά να πληρώσει το πρόστιμο για παραβίαση της καραντίνας, που φτάνει τις 2.000 ευρώ, παρά να συνωστίζεται με αγνώστους σε ένα ξενοδοχείο επί δέκα ημέρες. “Δεν νομίζω να μας βάλουν και στη φυλακή, που και πάλι θα το προτιμούσα, αν μη τι άλλο εκεί θα μας δίνουν ένα πιάτο φαγητό. Αλλά σε ξενοδοχείο δεν πάω, εκεί μαζεύονται πολλοί και κάποιοι από αυτούς έχουν σίγουρα προσβληθεί από τον ιό”, λέει ο ίδιος. Τοπικά μέσα ενημέρωσης κάνουν λόγο για έναν …επινοητικό Νορβηγό, ο οποίος επιστρέφοντας από τις διακοπές του έβαλε τα σκι και επιχείρησε να περάσει κρυφά τα σύνορα προς τη Σουηδία για να αποφύγει την καραντίνα του ξενοδοχείου. Τον βρήκαν στα χιόνια, στα πρόθυρα της υποθερμίας. Τελικά ούτε αυτός γλύτωσε την καραντίνα. Άλλοι πάλι δεν έχουν πρόβλημα να απομονωθούν σε ένα δωμάτιο ξενοδοχείου για δέκα ημέρες. Παράδειγμα ο Ντάνιελ Στέεν, ο οποίος τις τελευταίες ημέρες είχε επισκεφθεί τη φίλη του στη Φινλανδία και λέει ότι η υποχρεωτική καραντίνα “μπορεί να είναι πράγματι ένας περιορισμός της ελευθερίας μου, αλλά στο κάτω κάτω ήταν δική μου απόφαση να ταξιδέψω στο εξωτερικό…”\nΜετά τις πρώτες επτά ημέρες στο ξενοδοχείο οι ενδιαφερόμενοι μπορούν να κάνουν τεστ για τον κορωνοϊό και, αν βγει αρνητικό, μπορούν να πάνε στο σπίτι τους, αλλά και εκεί θα πρέπει να παραμείνουν σε καραντίνα για τρεις ημέρες, μέχρι να συμπληρωθεί το υποχρεωτικό δεκαήμερο που προβλέπει ο νόμος. Όσο για το νορβηγικό ξενοδοχείο, σίγουρα δεν προσφέρεται για συνέχιση των διακοπών. Όπως εξηγεί ο Τόμας Όντεγκαρντ, διευθυντής σε ξενοδοχείο καραντίνας στο Όσλο, το μπαρ και το γυμναστήριο παραμένουν κλειστά και οι πελάτες έχουν ελάχιστα περιθώρια να κινηθούν στους χώρους του ξενοδοχείου. Αν μη τι άλλο, προβλέπεται πλήρης διατροφή, αλλά και αυτή …εξ αποστάσεως. “Τρεις φορές την ημέρα οι συνεργάτες μας μεταφέρουν το φαγητό στα δωμάτια, χτυπούν την πόρτα και οι πελάτες θα πρέπει να περιμένουν τουλάχιστον τριάντα δευτερόλεπτα πριν ανοίξουν για να πάρουν το φαγητό τους”, λέει ο Τόμας Όντεγκαρντ. Σε γενικές γραμμές η Νορβηγία έχει καταφέρει να αντιμετωπίσει την πανδημία. Ωστόσο πριν από λίγες εβδομάδες τα κρούσματα άρχισαν να αυξάνονται, ιδιαίτερα στο Όσλο. Γι αυτό η Σίλβια Άασταντ, εκπρόσωπος της νορβηγικής πρωτεύουσας για θέματα υγείας, δηλώνει ότι δεν βλέπει κάποια εναλλακτική λύση στα ξενοδοχεία καραντίνας. Στο κάτω κάτω, επισημαίνει, “μπορούμε να το δούμε ως μία υπηρεσία προς την κοινότητα. Πρέπει όλοι να αναλάβουν τις ευθύνες τους…”


Απογραφή 2021: Τι θα γίνει με όσους δεν αυτοαπογραφούν; | Grevenamedia.gr - 24 ώρες Τοπικές ειδήσεις Δυτ Μακεδονίας\nΤι θα ισχύσει για όσους δεν μπορέσουν (για οποιονδήποτε λόγο) να κάνουν μόνοι τους την Απογραφή 2021;\nΣε εξέλιξη βρίσκεται η Απογραφή 2021 για τον πληθυσμό και τους κατοίκους στην Ελλάδα. Η διαδικασία διενεργείται από την ΕΛΣΤΑΤ σε ολόκληρη τη χώρα και έχει ξεκινήσει από τις 22 Οκτωβρίου. Για όσους θέλουν να απογραφούν μόνοι τους με τη χρήση του Μοναδικού Κωδικού που θα λάβουν από τους απογραφείς έχει δοθεί προθεσμία μέχρι τις 13 Δεκεμβρίου. Τι θα γίνει για όσους, όμως, δεν αυτοαπογραφούν;\nΑπογραφή 2021 – Πώς γίνεται η διαδικασία\nΠροηγούμενο Παγώνη: Ενδεχόμενο να χρειαστεί επιπλέον εμβολιαστική δόση λόγω της μετάλλαξης Όμικρον